
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 216 

18 Φεβρουάριου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Εκκλησιαστικού Ιδρύματος υπό την επωνυ¬ 
μίαν «Παιδικός Σταθμός “ΣΤΗΝ ΠΑΛΑΜΗ ΤΟΥ ΘΕ¬ 
ΟΥ” της Ιερός Μητροπόλεως Σύρου, Τήνου, Άν¬ 
δρου, Κέας και Μήλου». 1 

Σύσταση Εκκλησιαστικού Ιδρύματος υπό την επωνυ¬ 
μία «ΕΚΚΛΗΣΙΑΣΤΙΚΟΝ ΕΥΑΓΕΣ ΙΔΡΥΜΑ ΠΑΙΔΙΚΗΣ 
ΜΕΡΙΜΝΑΣ «ΠΑΙΔΙΚΟΣ ΣΤΑΘΜΟΣ» ΤΟΥ ΕΝΟΡΙΑ- 
ΚΟΥ ΝΑΟΥ ΑΓΙΟΥ ΓΕΩΡΓΙΟΥ ΚΑΜΑΤΕΡΟΥ ΤΗΣ ΙΕ- 

ΡΑΣ ΜΗΤΡΟΠΟΛΕΩΣ ΑΤΤΙΚΗΣ». 2 

Σύσταση Εκκλησιαστικού Ιδρύματος υπό την επωνυ¬ 
μία «ΚΕΝΤΡΟΝ ΠΡΟΣΤΑΣΙΑΣ ΟΙΚΟΓΕΝΕΙΑΣ 
(ΚΕ.Π.Ο.) ΤΗΣ ΙΕΡΑΣ ΜΗΤΡΟΠΟΛΕΩΣ ΑΤΤΙΚΗΣ». 3 


ΑΠΟΦΑΣΕΙ Σ 

Αριθμ. 232/150 (1) 

Σύσταση Εκκλησιαστικού Ιδρύματος υπό την επωνυμίαν 
«Παιδικός Σταθμός “ΣΤΗΝ ΠΑΛΑΜΗ ΤΟΥ ΘΕΟΥ” της 
Ιερός Μητροπόλεως Σύρου, Τήνου, Άνδρου, Κέας και 
Μήλου». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχοντας υπόψη: 

1. Τας διατάξεις των άρθρων 29 παραγρ. 2 και 59 παρα- 
γρ. 2 του Νόμου 590/1977 «Περί Καταστατικού Χάρτου 
της Εκκλησίας της Ελλάδος». 

2. Τας υποχρεώσεις της Ποιμενούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

3. Τας υφισταμένας Κοινωνικός και πνευματικός ανά- 
γκαςτης Ιερός Μητροπόλεως Σύρου, Τήνου, Άνδρου, Κέ¬ 
ας και Μήλου. 

4. Την υπ’ αριθμ. 25/2003 Πράξιν του Σεβασμιωτάτου 
Μητροπολίτου Σύρου, Τήνου, Άνδρου, Κέας και Μήλου 
Δωροθέου. 

5. Την από25.10.2004 Γνωμάτευσιντου Νομικού Γραφείουτης 
Νομικής Υπηρεσίαςτης Εκκλησίαςτης Ελλάδος. 


6. Την από 2.11.2004 Απόφασιν Αυτής, αποφασίζει: 

Συνιστά εις την Ιερόν Μητρόπολιν Σύρου, Τήνου, Άν¬ 
δρου, Κέας και Μήλου Εκκλησιαστικόν Ίδρυμα υπό την 
επωνυμίαν: «ΠΑΙΔΙΚΟΣ ΣΤΑΘΜΟΣ «ΣΤΗΝ ΠΑΛΑΜΗ ΤΟΥ 
ΘΕΟΥ» ΤΗΣ ΙΕΡΑΣ ΜΗΤΡΟΠΟΛΕΩΣ ΣΥΡΟΥ», το οποίον θα 
λειτουργή ως εξηρτημένη Υπηρεσία του Νομικού Προσώ¬ 
που της Ιερός Μητροπόλεως Σύρου, Τήνου, Άνδρου, Κέας 
και Μήλου και θα εδρεύει εις την Ιερόν Μονήν Αγίας Βαρ¬ 
βάρας εις την πάλιν της Ερμουπόλεως. Η οργάνωσις, διοί- 
κησις, διαχείρισις και λειτουργία του Ιδρύματος τούτου θα 
διέπεται από τας διατάξεις του επομένου Κανονισμού: 

ΚΑΝΟΝΙΣΜΟΣ 

ΛΕΙΤΟΥΡΓΙΑΣ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
ΥΠΟ ΤΗΝ ΕΠΩΝΥΜΙΑ 
«ΠΑΙΔΙΚΟΣ ΣΤΑΘΜΟΣ 
"ΣΤΗΝ ΠΑΛΑΜΗ ΤΟΥ ΘΕΟΥ"» 

ΤΗΣ ΙΕΡΑΣ ΜΗΤΡΟΠΟΛΕΩΣ 
ΣΥΡΟΥ, ΤΗΝΟΥ, ΑΝΔΡΟΥ, ΚΕΑΣ & ΜΗΛΟΥ 

ΚΕΦΑΛΑΙΟΝ Α' 

ΣΥΣΤΑΣΙΣ - ΣΚΟΠΟΣ - ΔΙΟΙΚΗΣΙΣ 
Άρθρον 1 

Σύσταση - Επωνυμία - Έδρα. 

Στην Περιφέρεια της Ιερός Μητροπόλεως Σύρου και 
υπό την πνευματική και διοικητική εποπτεία Αυτής, συνί- 
σταται Παιδικός Σταθμός, υπό την επωνυμία «Στην παλά¬ 
μη του Θεού», ο οποίος θα λειτουργεί ως Παιδαγωγικό 
Ίδρυμα της οικείας Ιερός Μητροπόλεως εξαρτημένο από 
Αυτήν, μη κερδοσκοπικού χαρακτήρος και θα διέπεται 
από τις διατάξεις του παρόντος Κανονισμού. Έδρα του 
Παιδικού Σταθμού είναι η Ιερά Μονή της Αγίας Βαρβάρας, 
στήν περιοχή Κίνιτης νήσου Σύρου. 

Ο εξονομασθείς Παιδικός Σταθμός έχει ιδίαν σφραγίδα, 
φέρουσα στο μέσον παλάμη χειρός, στην οποία ίστανται μι¬ 
κρά παιδία και κύκλω τις λέξεις «ΙΕΡΑ Μ ΗΤΡΟΠΟΛΙΣ ΣΥΡΟΥ 
- ΠΑΙΔΙΚΟΣ ΣΤΑΘΜΟΣ "ΣΤΗΝ ΠΑΛΑΜΗ ΤΟΥ ΘΕΟΥ"». 
Άρθρον 2 

Σκοπός του Παιδικού Σταθμού 

Ο Παιδικός Σταθμός της Ιερός Μητροπόλεως Σύρου, 
κυρίαρχος χώρος αγωγής και ασφαλούς διαμονής για τα 
παιδιά προσχολικής ηλικίας, σκοπό έχει: 

Να παρέχει Χριστιανική διαπαιδαγώγηση στά φιλοξε¬ 
νούμενα παιδιά, από τήν ευαίσθητη αυτή ηλικία. 

Να παρέχει ενιαία προσχολική αγωγή, σύμφωνα με τα 
πλέον σύγχρονα επιστημονικά δεδομένα. 

Να βοηθάτα παιδιά να αναπτυχθούν σωματικά, νοητικά, 
συναισθηματικά και κοινωνικά. 

Να εξαλείφει κατά το δυνατό, τις διαφορές που τυχόν 
προκύπτουν από το πολιτιστικό, οικονομικό κα μορφωτι¬ 
κό επίπεδο των γονέων τους. 

Να εξυπηρετεί τους γονείς και παράλληλα να τους ευ¬ 
αισθητοποιεί πάνω σε θέματα σύγχρονης παιδαγωγικής 
και ψυχολογίας. 

Να βοηθά τα παιδιά προσχολικής ηλικίας στην ομαλή 
μετάβασή τους από το οικογενειακό στο σχολικό περι¬ 
βάλλον. 

Να παρέχει ημερήσια διατροφή και φροντίδα στα παι¬ 
διά που φιλοξενούνται, τηρώντας τους κανόνες υγιεινής 
και ασφάλειας. 

Άρθρον 3 

Διοίκηση και Εκπροσώπηση του Ιδρύματος. 

α. Το Ίδρυμα διοικείται υπό πενταμελούς Διοικούσης 
Επιτροπής (Δ.Ε.) απαρτιζομένης εκ του Μητροπολίτου 
Σύρου ως Προέδρου, της Διευθυντρίας του Παιδικού 
Σταθμού, της Καθηγουμένης Ιεράς Μονής Αγ. Βαρβάρας 
Ερμουπόλεως ή της υπ’ αυτής οριζομένης Μοναχής και 
δύο λαϊκών (ανδρών ή γυναικών) διοριζομένων υπό του 
Μητροπολίτου. 

β. Τον Πρόεδρο απάντα η κωλυόμενο αναπληροί ο νό¬ 
μιμος αναπληρωτής Αυτού. Τα μέλη της Διοικούσης Επι¬ 
τροπής διορίζονται επί τριετεί θητεία, μετά την λήξη της 
οποίας δύναται να επαναδιορισθούν. 

Κάθε μέλος εκλείπον ή παραιτούμενο αντικαθίσταται 
υπάτου Μητροπολίτου. 

Ωσαύτως, κατόπιν ητιολογημένης αποφάσεωςτου Μη¬ 
τροπολίτου δύναται να αντικατασταθή μέλος της Διοι- 
κούσης Επιτροπής και προ της λήξεως της θητείας του 
λόγω αδικαιολογήτων απουσιών εκ τριών Συνεδρίων της 
Διοικούσης Επιτροπής ή ολιγωρίας περί την επιτέλεση 
των ανατιθεμένων σε αυτό καθηκόντων. 

γ. Το αξίωμα των εκάστοτε συμμετεχόντων στην Διοι¬ 
κούσα Επιτροπή του Παιδικού Σταθμού είναι τιμητικό, οι 
δε προσφερόμενες υπηρεσίες υφ’ εκάστου των μελών 
παρέχονται δωρεάν άνευ αντιμισθίας ή αποζημιώσεως. 

Άρθρον 4 

1. Η Διοικούσα Επιτροπή συνέρχεταιτακτικώς μεν κατά 
μήνα, κατόπιν προσκλήσεως του Προέδρου ή του ανα- 
πληρωτού Αυτού, εκτάκτως δε οσάκις ήθελε κρίνει τούτο 
αναγκαίο ο Πρόεδρος ή ήθελε ζητηθή εγγράφως υπό 
τριών τουλάχιστον μελών, αναφερόντων τα θέματα, γιά 
τα οποία ζητούν την σύγκληση του Συμβουλίου. 

Η Διοικούσα Επιτροπή ευρίσκεται εν απαρτία, όταν οι 
παρόντες είναι πλείονες των απάντων. 

Οι αποφάσεις της Διοικούσης Επιτροπής λαμβάνονται 
κατά πλειοψηφία, εν ισοψηφία κατισχυούσης της ψήφου 
του Προέδρου. Τα πρακτικά των Συνεδριάσεων της Διοι- 
κούσης Επιτροπής αναγινώσκονται στην αμέσως επομέ¬ 
νη Συνεδρίαση και υπογράφονται υπό των παρισταμένων 
κατά την ανάγνωση μελών. 

2. Η Διοικούσα Επιτροπή αποφασίζει περί πάσης υπο- 
θέσεως, αφορώσης στην ομαλή λειτουργία του ιδρύμα¬ 
τος. 

Ειδικώτερα: 

α. Ασκεί, δια του Προέδρου ή των προς τούτο εξουσιο¬ 


δοτουμένων Μελών αυτού εποπτεία, επί της καθόλου λει¬ 
τουργίας του Παιδικού Σταθμού. 

β. Αποφασίζει περί της διαθέσεως των πόρων του Ιδρύ¬ 
ματος συμφώνως προς τους εν τω άρθρω 2 του παρόντος 
αναφερομένους σκοπούς. 

γ. Μελετά και εγκρίνει διάφορα μέτρα, υπέρ υλικής ενι- 
σχύσεως και ευοδώσεωςτων σκοπών αυτού. 

δ. Καταρτίζει τον ετήσιο Απολογισμό των εσόδων και 
εξόδων, και υποβάλλει προς έγκριση στο Μητροπολιτικό 
Συμβούλιο. 

Άρθρον 5 

Ο Πρόεδρος του Ιδρύματος εκπροσωπεί νομίμως τον 
Παιδικό Σταθμό ενώπιον κάθε Δικαστικής και Διοικητικής 
Αρχής, συμβάλλεται εξ ονόματος και δια λογαριασμό του 
Ιδρύματος, ύστερα από προηγουμένη απόφαση του Διοι¬ 
κητικού Συμβουλίου, υπογράφει την αλληλογραφία του 
Ιδρύματος και επικυρώνει τα αποσπάσματα Πρακτικών 
του Διοικητικού Συμβουλίου. 

Ο επιβαλλόμενος σε πολιτικές δίκες προς το Ίδρυμα 
όρκος δίδεται υφ’ ενός των λαϊκών μελών του Διοικητικού 
Συμβουλίου, εξουσιοδοτημένου εκάστοτε εγγράφως 
προς τούτο υπό του Διοικητικού Συμβουλίου. 

Άρθρον 6 

Το υπό στοιχείον β' μέλος της Διοικούσης Επιτροπής 
(Διευθύντρια) επικουρουμένη υπό Διοικητικού Υπαλλή¬ 
λου εκτελεί καθήκοντα Γραμματέως και Ταμίου του Ιδρύ¬ 
ματος. Αυτή φυλάσσει άπαντα τα βιβλία Διοικήσεως και 
Διαχειρίσεως του Παιδικού Σταθμού, συντάσσει τα πρα¬ 
κτικά του Διοικητικού Συμβουλίου, την αλληλογραφία, 
την οποία συνυπογράφει μετά του Προέδρου, κρατεί την 
σφραγίδα και το Ταμείο του Ιδρύματος. 

Άρθρον 7 

Την Διοικητική και Οικονομική εργασία ασκεί ο Διοικητι¬ 
κός Υπάλληλος. Εάν δεν υπάρχει, τα καθήκοντα αυτά 
ασκεί Υπάλληλος της Ιεράς Μητροπόλεως. 

Ο ανωτέρω υπάλληλος ασκεί τα ακόλουθα καθήκοντα: 

α. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά, για την καλή φύλαξη, συντήρηση και διάθεσή 
τους καθώς και για την λοιπή ενγένειπεριουσίατου Σταθ¬ 
μού, σύμφωνα με τις εκάστοτε αποφάσεις της Διοικού- 
σης Επιτροπής. 

β. Συντάσσει τις μισθολογικές καταστάσεις του προσω¬ 
πικού του Σταθμού και υπολογίζει, σύμφωνα με τις ισχύ- 
ουσες διατάξεις, τυχόν πρόσθετες αμοιβές (υπερωρίες 
κ.λπ.) που προκύπτουν. 

γ. Τηρεί άλατα βιβλία διαχειρίσεως, στα οποία καταχω¬ 
ρεί όλες τις κατά Νόμον απαιτούμενες εγγραφές. 

δ. Είναι υπεύθυνος για την τήρηση γενικώς των λογαρια¬ 
σμών, την συγκέντρωση των παραστατικών στοιχείων, όλων 
των δικαιολογητικών εισπράξεων και πληρωμών, ώστε να εί¬ 
ναι πάντοτε ευχερής ο έλεγχος των εσόδων και εξόδων. 

ε. Συνεργάζεται με τον Σεβ. Μητροπολίτη για την κα¬ 
τάρτιση του Προϋπολογισμού, του Απολογισμού και του 
Ισολογισμού, εισηγούμενος εγκαίρως ενδεχόμενες ανα¬ 
μορφώσεις αυτών. 

ζ. Εκτελεί κάθε άλλη εργασία διοικήσεως και διαχειρί¬ 
σεως που του ανατίθεται. 

Άρθρον 8 

1. Η διοίκηση και διαχείριση της περιουσίας του Ιδρύ¬ 
ματος ενεργείται υπό της Διοικούσης Επιτροπής. 

Η εκμίσθωση ακινήτωντου Ιδρύματος, ως και η εκποίη¬ 
ση τούτων ενεργείται κατά τις κείμενες εκάστοτε διατά¬ 
ξεις «περί εκμισθώσεως και εκποιήσεως Εκκλησιαστικών 
ακινήτων». 

2. Για κάθε εισφορά εις χρήμα εκδίδεται Γραμάτιο Ει- 
σπράξεως, υπογραφόμενο υπάτου Προέδρου καιτου Τα- 
μίου, για κάθε δε εισφορά εις είδος εκδίδεται απόδειξη 
παραλαβής υπογραφομένη υπό των ιδίων και ακολουθεί 
σχετική καταχώριση στα οικεία βιβλία του Ιδρύματος. 

3. Για κάθε πληρωμή εκδίδεται ένταλμα πληρωμής, 
υπογραφόμενο υπό του Π ροέδρου καιτου Ταμίου, για κά¬ 
θε δε χορηγούμενο είδος εκδίδεται διατακτική υπογρα- 
φομένη υπό των αυτών. 

4. Ο Προϋπολογισμός και Απολογισμός του Ιδρύματος 
καταρτίζεται υπό της Διοικούσης Επιτροπής και εγκρίνε- 
ται υπό του Μητροπολιτικού Συμβουλίου της Ιεράς Μη- 
τροπόλεως Σύρου, εφαρμοζομένων αναλόγωςτων κειμέ¬ 
νων διατάξεων «περί εγκρίσεως Προϋπολογισμών και 
Απολογισμών των Ιερών Ναών». 

Άρθρον 9 

Πόροι του Ιδρύματος είναι: 

1. Οι εκάστοτε υπέρ αυτού επιχορηγήσεις της Ιεράς 
Μητροπόλεως Σύρου. 

2. Ετήσια επιχορήσηση υπό του Πανελληνίου Ιερού 
Προσκυνήματος Ευαγγελίστριας Τήνου. 

3. Εισφορές των Ιερών Μονών και Ιερών Προσκυνημά¬ 
των της Ιεράς Μητροπόλεως Σύρου εγγραφόμενες 
στους Προϋπολογισμούς υπό των οικείων Συμβουλίων 
και νομίμως εγκρινόμενες. 

4. Κληρονομιές, κληροδοσίες και δωρεές υπέρ του Ιδρύ¬ 
ματος ή και αφιερώματα εκ μέρους παντός τρίτου υπέρ αυ¬ 
τού, ως επίσης και τα εξ αυτών προερχόμενα έσοδα. 

5. Κάθε επιχορήγηση υπέρ αυτού εκ μέρους του Κρά¬ 
τους, ως και εισφορές Δήμων και Κοινοτήτων ή άλλων Ορ¬ 
γανισμών, 

6. Πρόσοδοι εκ περιφοράς δίσκων στους Ιερούς Ναούς 
της Ιεράς Μητροπόλεως Σύρου, τη εγκρίσειτου Μητρο¬ 
πολίτου. 

7. Πρόσοδοι έκτων διδάκτρων των τροφίμων του Παιδι¬ 
κού Σταθμού οριζόμενες δι’ έκαστον υπό της Διοικούσης 
Επιτροπής. 

8. Κάθε άλλο έσοδο προερχόμενο από κάθε νόμιμη και 
χρηστή πηγή. 

ΚΕΦΑΛΑΙΟΝ Β' 

ΕΓΓΡΑΦΗ ΣΤΟΝ ΠΑΙΔΙΚΟ ΣΤΑΘΜΟ 
Άρθρον10 

Δικαίωμα εγγραφής και εγγραφή παιδιών. 

α) Δικαίωμα εγγραφής στον Παιδικό Σταθμό έχουν όλα 
τα παιδιά, σύμφωνα με τις σχετικές προβλέψεις, απαγο- 
ρευομένης απολύτως της εγγραφής παιδιών, εφόσον και 
για όσο διάστημα πάσχουν από μεταδοτικά νοσήματα. 
Παιδιά που πάσχουν από σωματικές, πνευματικές ή ψυχι¬ 
κές παθήσεις, εγγράφονται στον Σταθμό, εφόσον υπάρ¬ 
χει πιστοποίηση ειδικού ιατρού Κρατικού Νοσηλευτικού 
Ιδρύματος ή Ασφαλιστικού Οργανισμού, ότι τούτο είναι 
ωφέλιμο για το παιδί, ότι δεν υπάρχει πρόβλημα φιλοξε¬ 
νίας του παιδιού στον Σταθμό και εφόσον ο Σταθμός δια¬ 
θέτει την αναγκαία υποδομή. 

Ειδικότερα γίνονται δεκτά παιδιά ηλικίας 2,5 ετών έως 
την ηλικία εγγραφής τους στο Δημοτικό Σχολείο. 

β) Τα εγγραφόμενα στον Παιδικό Σταθμό παιδιά προέρ¬ 


χονται κατά κύριο λόγο από την νήσο Σύρο ή διαμένουν 
σε αυτήν και η εγγραφή τους είναι εφικτή, εφ’ όσον υπάρ¬ 
χουν οι ανάλογες κενές θέσεις. 

γ) Κατά την εγγραφή επιλέγονται τα παιδιά εργαζομέ¬ 
νων γονέων και τα παιδιά οικονομικά αδυνάτων οικογενει¬ 
ών, προτιμώμενων εκείνων που έχουν ανάγκη φροντίδας 
από διάφορα κοινωνικά αίτια (όπως π.χ. παιδιά ορφανά 
από τους δύο ή τον ένα γονέα, παιδιά αγάμων μητέρων, 
διαζευγμένων ή σε διάσταση γονέων, παιδιά που προέρ¬ 
χονται από γονείς με σωματική ή πνευματική αναπηρία, 
πολυτέκνων οικογενειών κ.λπ.). 

δ) Γ ια την εγγραφή των παιδιών στον Παιδικό Σταθμό 
απαιτούνται τα εξής δικαιολογητικά: 

Αίτηση της μητέρας ή του πατέρα ή του κηδεμόνα του 
παιδιού. 

Ληξιαρχική πράξη γεννήσεως του παιδιού. 

Βεβαίωση ιατρού για την καλή σωματική και πνευματική 
υγεία του παιδιού, καθώς και φωτοτυπία του βιβλιαρίου 
υγείας του, με τα εμβόλια που προβλέπονται κάθε φορά, 
ανάλογα με την ηλικία του παιδιού. Επίσης πρόσφατα 
αποτελέσματα φυματιοαντίδρασης. 

Αντίγραφο της δήλωσης φορολογίας εισοδήματος του 
τρέχοντος οικονομικού έτους και αντίγραφο εκκαθαρι¬ 
στικού σημειώματος. 

Υπεύθυνη δήλωση για την οικογενειακή κατάσταση των 
γονέωντου παιδιού. 

Κάθε άλλο δικαιολογητικά που θεωρείται απαραίτητο. 

ε. Γ ια την εγγραφή παιδιών αλλοδαπών γονέων στον 
Σταθμό, εκτός των προηγουμένων δικαιολογητικών, απα¬ 
ραίτητη προϋπόθεση είναι και η άδεια νόμιμης παραμο¬ 
νής στη χώρα μας, όπως αυτή αποδεικνύεται από τις ισχύ- 
ουσες κάθε φορά διατάξεις. 

Οι αιτήσεις εγγραφής υποβάλλονται από 20 Μάίου μέ¬ 
χρι 15 Ιουνίου κάθε έτους και σε όλη τη διάρκεια του 
έτους, εφόσον υπάρχουν κενές θέσεις. 

Άρθρον11 

Διακοπή Φιλοξενίας παιδιών. 

Η διακοπή της φιλοξενίας των παιδιών στον Παιδικό 
Σταθμό πραγματοποιείται, εφ’ όσον συντρέχουν οι παρα¬ 
κάτω περιπτώσεις: 

α) Όταν το ζητήσουν με αίτησή τους οι γονείς ή οι κηδε¬ 
μόνες των παιδιών. 

β) Όταν εμφανιστούν σοβαρά προβλήματα στη συμπε¬ 
ριφορά ή την υγεία των παιδιών, που δεν μπορούν να αντι¬ 
μετωπιστούν από τον Σταθμό, μετά από προηγούμενη 
επικοινωνία με τους γονείς και ειδικό ιατρό. 

γ) Όταν δεν καταβάλλεται από τους γονείς η οικονομι¬ 
κή τους συμμετοχή για χρονικό διάστημα πέρα των δύο 
(2) μηνών, χωρίς να υπάρχει σοβαρός προς τούτο λόγος 
και αφού προηγουμένως ειδοποιηθούν να καταβάλουντο 
οφειλόμενο ποσό των τροφείων. 

δ) Όταν κατ’ εξακολούθηση και παρά τις σχετικές έγ¬ 
γραφες ειδοποιήσεις προς τους γονείς, αυτοί δεν συμ¬ 
μορφώνονται με το πρόγραμμα και τους όρους λειτουρ¬ 
γίας του Σταθμού. 

ε) Όταν κατ’ εξακολούθηση και πέραν του ενός (1) μη¬ 
νάς (συνεχόμενα) τα παιδιά απουσιάζουν αδικαιολόγητα 
από το Σταθμό. 

Άρθρον12 
Μεταφορά παιδιών 

Τα φιλοξενούμενα παιδιά μεταφέρονται από και προς 
τις οικίες τους με ιδιόκτητο λεωφορείο του Παιδικού 

Σταθμού, δωρεάν και σύμφωνα με άλατα προβλεπόμενα 
μέτρα περί ασφαλούς μεταφοράς τους, συνοδευόμενα 
πάντοτε από μέλος του παιδαγωγικού προσωπικού. 

ΚΕΦΑΛΑΙΟΝ Γ 

Άρθρον13 

Λειτουργία του Παιδικού Σταθμού. 

α) Η λειτουργία του Παιδικού Σταθμού αρχίζει την 1η Σε¬ 
πτεμβρίου και λήγει την 31η Ιουλίου του επομένου έτους, 
επί πέντε ημέρες, δηλαδή από Δευτέρα έως Παρασκευή. 

β) Ο Παιδικός Σταθμός μπορεί να λειτουργεί και τον μή¬ 
να Αύγουστο και να διακόπτει την λειτουργία του συνολι¬ 
κά ένα μήνα κατά την διάρκεια των μηνών Ιουνίου Ιουλίου, 
εφόσον αυτό κριθεί απαραίτητο, για την διευκόλυνση των 
εργαζομένων γονέων. 

γ) Ο Σταθμός δεν λειτουργεί από την 24η Δεκεμβρίου 
μέχρι και την 6η Ιανουάριου καθώς και από την Μεγάλη 
Πέμπτη μέχρι και την Κυριακή του Θωμά. 

δ) Επίσης διακόπτειτη λειτουργία του κατάτις επίσημες 
αργίες των Δημοσίων Υπηρεσιών, καθώς και του Πολιού¬ 
χου της νήσου, Αγίου Νικολάου. 

ε) Η λειτουργία του Σταθμού αρχίζει από την 8:00π.μ. 
ώρα και λήγει την 16:00 μ.μ. ώρα. 

Άρθρον14 

Ιατρική παρακολούθηση. 

α) Η παρακολούθηση της υγείας των παιδιών, αποτελεί 
παράλληλη υποχρέωσή μας, προς την αντίστοιχη οικογε¬ 
νειακή και ενεργείται από παιδίατρο, είτε του Εθνικού Συ¬ 
στήματος Υγείας, είτε συνεργάτη μας, ο οποίος επισκέ¬ 
πτεται μία φορά την εβδομάδα τον Παιδικό Σταθμό. 

β) Για κάθε παιδί τηρείται Φάκελος Υγείας, που ενημε¬ 
ρώνεται από τον ιατρό. 

γ) Μία (1) φοράτον μήνα, καλούνται οι γονείς σε ενημε¬ 
ρωτικές συγκεντρώσεις σχετικά με θέματα υγιεινής των 
παιδιών. 

δ) Η περιφρούρηση της υγείας του παιδιού αποτελεί 
επίσης υποχρέωση και του λοιπού προσωπικού του Σταθ¬ 
μού, το οποίο εφαρμόζει πιστά όλα τα απαραίτητα μέτρα 
υγιεινής και ασφαλείας και ευθύνεται για κάθε αμέλεια ή 
παράλειψη, που μπορεί να έχει επίπτωση στην υγεία των 
παιδιών. Το προσωπικό του Σταθμού υποβάλλεται κάθε 
τρεις (3) μήνες σε προληπτικό ιατρικό έλεγχο, εφοδιάζε¬ 
ται δε με ειδικό ατομικό βιβλιάριο υγείας, το οποίο θεω¬ 
ρείται από την αρμόδια Υγειονομική Υπηρεσία. 

Άρθρον15 

Ημερήσια απασχόληση παιδιών. 

1. Στον Παιδικό Σταθμό εφαρμόζεται ημερήσιο πρό¬ 
γραμμα δημιουργικής απασχόλησης, που εξασφαλίζει 
την αρμονική ψυχοσωματική ανάπτυξη. 

Στα πλαίσια του προγράμματος αυτού, τα παιδιά προ¬ 
σεγγίζονται με μέσο την στοργή, τον διάλογο, την επεξή¬ 
γηση και την εμπιστοσύνη. Ρητά απαγορεύεται στο προ¬ 
σωπικό του Σταθμού η καταναγκαστική επιβολή απόψεων 
ή η επιβολή σωματικής τιμωρίας, παραβίαση δε της απα¬ 
γόρευσης αυτής αποτελεί σοβαρότατο πειθαρχικό παρά¬ 
πτωμα. Βάση του ημερησίου προγράμματος απασχολή- 
σεως είναι η Χριστιανική διαπαιδαγώγηση, η κοινωνικο¬ 
ποίηση και η ομαλή συναναστροφή των παιδιών μεταξύ 
τους, η ενίσχυση της εξελικτικής τους πορείας και η εμπέ¬ 
δωση κλίματος ελευθερίας και ασφάλειας. 


2. Το ημερήσιο πρόγραμμα είναι ευέλικτο, τηρούνται 
όμως ορισμένα βασικά χρονικά σημεία αυτού, όπως η 
προσέλευση, η αναχώρηση των παιδιών, οι ώρες φαγη¬ 
τού, διαλείμματος, ανάπαυσης. Ενδεικτικά το πρόγραμ¬ 
μα απασχολήσεως των παιδιών είναι: 

- 8:00 π.μ. 9:00 π.μ.: 

Υποδοχή των παιδιών. Ο παιδαγωγός προτρέπει και εν¬ 
θαρρύνει τα παιδιά να ενσωματωθούν σε ομάδες παιχνι¬ 
διού ή απασχόλησης στις «παιδαγωγικές γωνίες δραστη¬ 
ριοτήτων συμβολικού χαρακτήρος, στις γωνίες γνώσεων 
(βιβλίου κ.λ.π. ή τους προτείνει απασχόληση με το οικο¬ 
δομικό κατασκευαστικό υλικό ή άλλο παιδαγωγικό υλικό. 

- 9:00 π.μ. 9:30 π.μ.: 

Προετοιμασία των παιδιών για το πρωινό (ομάδες στην 
τουαλέτα για ατομική υγιεινή, ετοιμασία τραπεζαρίας). 
Συνεχίζεται η υποδοχή και γίνεται συζήτηση, συναισθη¬ 
ματικές ανταλλαγές μεταξύ των παιδιών και του παιδα¬ 
γωγού. 

- 9:30π.μ. 10:15π.μ.: 

Προσευχή στον Δημιουργό Τριαδικό Θεό. Πρωινό. Τα 
παιδιά με ομάδες εργασίας συμμετέχουν στο σερβίρισμα 
και στην τακτοποίηση της τραπεζαρίας. 

- 10:15π.μ. 11:30π.μ.: 

Ο παιδαγωγός προγραμματίζει και συζητά με τα παιδιά 
τις δραστηριότητες της ημέρας. Μουσικοκινητικές ρυθ¬ 
μικές δραστηριότητες, ασκήσεις χώρου. Παράλληλα ή 
μεμονωμένα εργαστήρια ζωγραφικής, κολλητικής, κου¬ 
κλοθεάτρου, θεατρικού παιχνιδιού, νερού, πηλού, κηπου¬ 
ρικής, μαγειρικής, οικολογικού πειραματισμού κ.λ.π. ή 
παιδαγωγικές δραστηριότητες του ιδίου χαρακτήρα. 

- 11:30π.μ. 12:00π.μ.: 

Διάλειμμα των παιδιών εκ περιτροπής ανά ένα ή δύο 
τμήματα διάρκειας περίπου 30 λεπτών. Προετοιμασία για 
το μεσημεριανό γεύμα (ατομική υγιεινή). Ελεύθερη απα¬ 
σχόληση στις «γωνίες», ή ομαδικά παιχνίδια στην τάξη, 
στον κήπο καί τήν παιδική χαρά, ψυχοκινητικές δραστη¬ 
ριότητες. Προανάγνωση Προγραφή Προαρίθμηση. 

- 12:00 π.μ. 13:00 μ.μ.: 

Μεσημεριανό γεύμα. Τα παιδιά με ομάδες εργασίας 
συμμετέχουν στο σερβίρισμα και την τακτοποίηση της 
τραπεζαρίας. Ατομική υγιεινή μετά το φαγητό. 

- 13:00 μ.μ. 14:00 μ.μ.: 

Σταδιακή αναχώρηση των παιδιών που φεύγουν νωρίς. 
Ήσυχες δραστηριότητες (άκουσμα μουσικής, αφήγηση 
παραμυθιού, μυθοπλασία, τραγούδι, διάβασμα βιβλίου). 
Δραστηριότητες στις γωνίες γνώσεων πληροφόρησης. 
Παιχνίδια με τον λόγο. Προαναγνωστικές ασκήσεις. Παι¬ 
χνίδια για την εξέλιξη της αντιληπτικής ικανότητος των 
παιδιών. Παντομίμα. Αυτοσχεδιασμοί, φαντασία. 

- 14:00 μ.μ 15:45 μ.μ.: 

Ελεύθερη απασχόληση ή ανάπαυση. Τακτοποίηση των 
τάξεων. Αναχώρηση. 

Το παραπάνω πρόγραμμα προσαρμόζεται στις ιδιαιτε¬ 
ρότητες κάθε επιμέρους ηλικίας, κατά την κρίση των παι¬ 
δαγωγών. 

Άρθρον16 

Διατροφή των παιδιών 

Το διαιτολόγιο των παιδιών καθορίζεται σύμφωνα με τις 
σύγχρονες παιδιατρικές απόψεις για την υγιεινή διατρο¬ 
φή των παιδιών. 

Ως βάση για το ποσοστολόγιο τροφίμων και διαιτολογί¬ 
ου λαμβάνεται το κατ’ αρχήν διαλαμβανόμενο στην υπ’ 

αριθμ. Γ2α/οικ. 4108/1988 Απόφαση του Υπουργού Υγεί¬ 
ας, Πρόνοιας και Κοινωνικών Ασφαλίσεων (ΦΕΚ546τ.Β'). 

Το πρόγραμμα διατροφής αναρτάται σε εμφανές ση¬ 
μείο του Σταθμού και ενημερώνονται σχετικώς οι γονείς. 
Ιδιαίτερη μέριμνα λαμβάνεται για τη χορήγηση σταπαιδιά 
νωπών φρούτων και λαχανικών, νωπού κρέατος και ψα¬ 
ριών, γαλακτοκομικών προϊόντων κ.λ.π. σε επαρκείς για 
τις ανάγκες τους ποσότητες, όπως επίσης και η μη χορή¬ 
γηση ειδών διατροφής που εμπεριέχουν συντηρητικές 
χρωστικές, τεχνητές γλυκαντικές ουσίες κ.λπ. 

ΚΕΦΑΛΑΙΩΝ Δ' 

ΠΡΟΣΩΠΙΚΟΝ ΤΟΥ ΙΔΡΥΜΑΤΟΣ 
Άρθρον17 

Προσωπικό Γενικά καθήκοντα Προσωπικού. 

α) Το Προσωπικό απαρτίζεται από τον Διευθυντή/τρια 
του Παιδικού Σταθμού, τον/την βοηθό αυτού (παιδαγωγι¬ 
κό προσωπικό), τον μάγειρα, τον οδηγό του οχήματος, το 
προσωπικό καθαριότητας και τον συμβαλλόμενο παιδία¬ 
τρο. 

β) Το προσωπικό του Παιδικού Σταθμού είναι υποχρεω¬ 
μένο να συμβάλλει με όλες τις δυνάμεις του στην εύρυθ¬ 
μη λειτουργία του, να καλλιεργεί και να αναπτύσσει πε¬ 
ραιτέρω τις γνώσεις του, παρακολουθώντας τις επιστη¬ 
μονικές εξελίξεις και γενικώς να εκτελεί τα καθήκοντα 
που του αναθέτουν ευσυνείδητα. 

γ) Στο Αρμόδιο όργανο διοικήσεως ανήκει η δικαιοδο¬ 
σία και αρμοδιότητα προσλήψεως ή απολύσεωςτου Προ¬ 
σωπικού, καθώς και η τροποποίηση του εργασιακού κα¬ 
θεστώτος, τηρουμένωντων διατάξεων του εργατικού δι¬ 
καίου. 

Άρθρον18 

Τα καθήκοντα του προσωπικού προσδιορίζονται ως 
εξής: 

1. Παιδαγωγικό Προσωπικό: 

α) Φροντίζει για την ορθή Χριστιανική διαπαιδαγώγηση, 
ως και τη σωστή ψυχοσωματική υγεία και ψυχοκινητική 
εξέλιξη των παιδιών, με εξατομίκευση του ημερησίου 
προγράμματος ανάλογα με την ηλικία και τις ανάγκες 
τους. Απασχολείτο παιδιά σύμφωνα με το ημερήσιο πρό¬ 
γραμμα απασχολήσεως. 

β) Εισηγείταιτις ανάγκες εφοδιασμούτων αιθουσών για 
την εφαρμογή του προγράμματος με είδη (παιχνίδια, είδη 
καθαριότητας κ.λπ.). 

γ) Βοηθά τα φιλοξενούμενα παιδιά για την ικανοποίηση 
των ατομικών τους αναγκών. Παρακολουθεί την διατρο¬ 
φή και καθαριότητά τους, ενθαρρύνοντας την αυτοεξυ¬ 
πηρέτησή τους. 

δ) Ενημερώνει τους αρμοδίους και τον Παιδίατρο για 
κάθε ύποπτο, σχετικά με την υγεία τους, περιστατικό. 

ε) Τηρεί βιβλίο παρουσίας των παιδιών και ενημερώνει 
αρμοδίως για τις καθυστερήσεις των παιδιών στην προ¬ 
σέλευσή τους, είτε στις απουσίες τους. 

στ) Λόγω της άμεσης επαφής του με τα παιδιά, προ¬ 
σφέρει σ’ αυτά με υπομονή και στοργή όλες τις δυνατό¬ 
τητες για να αναπτύξουν την προσωπικότητά τους, επι¬ 
διώκοντας συνεχώς να δημιουργήσουν σ’ αυτά ικανότητα 
συγκέντρωσης, αυτενέργειας, εμπιστοσύνη στον εαυτό 
τους και στις προσωπικές δυνατότητές τους. Σε καμμία 
περίπτωση και για οποιονδήποτε λόγο δεν επιτρέπεται η 
κακή μεταχείριση των παιδιών (εκφοβισμός, σωματική 
ποινή). 


ζ) Ενημερώνει μία (1) φορά τον μήνα τους γονείς για τη 
γενική, σφαιρική εξέλιξη του παιδιού τους και διατηρεί 
αρμονική σχέση με αυτούς. 

2. Βοηθός Παιδαγωγού: 

Βοηθάει το προσωπικό της προηγουμένης παραγρά¬ 
φου σε όλα τα καθήκοντά του, σύμφωνα με τις οδηγίες 
που παίρνει από αυτό. Στην περίπτωση απουσίας του 
προσωπικού της προηγούμενης παραγράφου, αντικαθι¬ 
στά αυτό, απευθυνόμενος/η στον Υπεύθυνο του Σταθμού 
για βοήθεια και υποστήριξη. 

3. Η Μαγείρισσα ή Μάγειρας: 

α) Είναι υπεύθυνη/νος για το μαγειρείο και την επιμελη¬ 
μένη και έγκαιρη παρασκευή του φαγητού, σύμφωνα με 
το διαιτολόγιο. Επιμελείται ιδιαιτέρως για την τήρηση 
όλων των όρων υγιεινής στους χώρους παρασκευής φα¬ 
γητού, εισηγούμενη/νος κάθε σχετικό μέτρο. 

β) Παραλαμβάνει καθημερινά από τον Διαχειριστή, βά¬ 
σει υπηρεσιακού σημειώματος, την αναγκαία ποσότητα 
υλικών για το ημερήσιο φαγητό σύμφωνα με το διαιτολό¬ 
γιο και υπογράφει το σχετικό δελτίο. 

γ) Τακτοποιείτο μαγειρικά σκεύη και είδη εστιάσεως και 
φροντίζει για την καλή κατάστασή τους, ευθυνόμενη/νος 
για κάθε απώλεια ή αδικαιολόγητη καταστροφή. 

δ) Προτείνει την λήψη κάθε μέτρου, που θεωρεί απα¬ 
ραίτητο, για την καλή λειτουργία του μαγειρείου. 

4. Ο Οδηγός επιλαμβάνεται της ασφαλούς μεταφοράς 
των φίλο ξένο υμένων παιδιών προς και από τον Σταθμό, εί¬ 
ναι υπεύθυνος για την καλή συντήρηση και καθαριότητα 
του αυτοκινήτου του Σταθμού και οφείλει να τηρεί σχολα¬ 
στικά τον Κώδικα Οδικής Κυκλοφορίας και τους όρους 
ασφαλούς μεταφοράς παιδιών. Εκτελεί εξωτερικές εργα¬ 
σίες κατά το μεσοδιάστημα των μεταφορών. 

5. Το Προσωπικό Καθαριότητας βοηθητικών εργασιών. 
Εκτελεί τις εργασίες καθαριότητος των εσωτερικών και 
εξωτερικών χώρων, καθώς και κάθε άλλη βοηθητική ερ¬ 
γασία, που του ανατίθεται από τον Διευθυντή/τρια του 
Σταθμού. Χρησιμοποιεί υλικά καθαριότητας, που παρα- 
λαμβάνει από τον Διαχειριστή με υπηρεσιακό σημείωμα. 

6. Ο Παιδίατρος. Συμβάλλεται με τον Σταθμό με σύμβα¬ 
ση έργου, και έχει τις ακόλουθες υποχρεώσεις: 

α) Εξετάζει κατά διαστήματα και κατ’ ελάχιστο όριο μία 
φορά την εβδομάδα όλα τα παιδιά του Σταθμού και πα¬ 
ρακολουθεί την ανάπτυξή τους, σημειώνοντας τις παρα¬ 
τηρήσεις του στην ατομική καρτέλα κάθε παιδιού. 

β) Παρακολουθεί, συνεργαζόμενος με Κοινωνική Λει¬ 
τουργό ή Ψυχολόγο, την ψυχοσωματική υγεία και ανά¬ 
πτυξη τωνπαιδιών, όταν συντρέχουνή παρατηρηθούν ιδι¬ 
αίτερες περιπτώσεις συμπεριφοράς. 

γ) Εισηγείται τη δυνατότητα επιστροφής στον Σταθμό, 
παιδιού που απούσιασε, εξαιτίας σοβαρής ασθένειας, με 
βάση το ιατρικό πιστοποιητικό που προσκομίζεται από 
τους γονείς και την προσωπική του εξέταση. 

δ) Υποδεικνύει τα μέτρα που πρέπει να ληφθούν για την 
υγιεινή των παιδιών και για την υγειονομική κατάσταση 
του Σταθμού. Διατηρεί πρόχειρο φαρμακείο και για οποι- 
οδήποτε έκτακτο περιστατικό πρέπει να σπεύδει για την 
παροχή των υπηρεσιών του. 

7. Την Διοικητική και Οικονομική εργασία ασκεί ο Διοι¬ 
κητικός υπάλληλος. Εάν δεν υπάρχει, τα καθήκοντα αυτά 
ασκεί Υπάλληλος της Ιεράς Μητροπόλεως. 

Ο ανωτέρω υπάλληλος ασκείτο ακόλουθα καθήκοντα: 
α) Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι- 

πά υλικά, για την καλή φύλαξη, συντήρηση και διάθεσή 
τους καθώς και για την λοιπή εν γένει περιουσία του Σταθ¬ 
μού, σύμφωνα με τις εκάστοτε αποφάσεις της Ιεράς Μη- 
τροπόλεως. 

β) Συντάσσει τις μισθολογικές καταστάσεις του προσω¬ 
πικού του Σταθμού και υπολογίζει, σύμφωνα με τις ισχύ- 
ουσες διατάξεις, τυχόν πρόσθετες αμοιβές (υπερωρίες 
κ.λ.π.) που προκύπτουν. 

γ) Τηρεί άλατα βιβλία διαχειρίσεως, στα οποία καταχω¬ 
ρεί όλες τις κατά Νόμον απαιτούμενες εγγραφές. 

δ) Είναι υπεύθυνος για την τήρηση γενικώς των λογα¬ 
ριασμών, την συγκέντρωση των παραστατικών στοιχείων, 
όλων των δικαιολογητικών εισπράξεων και πληρωμών, 
ώστε να είναι πάντοτε ευχερής ο έλεγχος των εσόδων και 
εξόδων. 

ε) Συνεργάζεται με τον Σεβ. Μητροπολίτη για την κα¬ 
τάρτιση του Προϋπολογισμού, του Απολογισμού και του 
Ισολογισμού, εισηγούμενος εγκαίρως ενδεχόμενες ανα¬ 
μορφώσεις αυτών. 

ζ) Εκτελεί κάθε άλλη εργασία διοικήσεως και διαχειρί¬ 
σεως που του ανατίθεται. 

Άρθρον19 

Ειδικοί κανόνες για το προσωπικό. 

α) Ο τρόπος προσλήψεως καί οι ώρες προσελεύσεως 
και αποχωρήσεως του προσωπικού του Παιδικού Σταθ¬ 
μού καθορίζονται με απόφαση του Μητροπολίτου και εί¬ 
ναι ανάλογες με το ωράριο εργασίας και τις ώρες λει¬ 
τουργίας του Σταθμού. 

β) Απαγορεύεται η απομάκρυνση του προσωπικού από 
τον Σταθμό κατά τις εργάσιμες ώρες. 

Εφόσον συντρέχουν ιδιαίτερα σοβαροί προσωπικοί ή 
υπηρεσιακοί λόγοι, επιτρέπεται ολιγόωρη απομάκρυνση 
του υπαλλήλου, μετά από ειδική άδεια του Διευθυντού/ 
τριας. 

γ) Το προσωπικό δικαιούται διατροφής από το ίδιο φα¬ 
γητό που παρασκευάζεται για τα φιλοξενούμενα παιδιά. Η 
διατροφή αυτή δεν θεωρείται έμμεση μισθολογική παροχή 
του προσωπικού, αλλά αποβλέπει στην εξυπηρέτηση της 
ομαλής λειτουργίας του Σταθμού, κατά συνέπεια δεν επι¬ 
τρέπεται η χορήγηση στο προσωπικό φαγητού σε χρήμα ή 
σε είδος ή η χωριστή παρασκευή φαγητού για αυτό. 

Άρθρον 20 
Τηρούμενα Βιβλία 

Το Ίδρυμα του Παιδικού Σταθμού έχει αυτοτελή διαχεί¬ 
ριση, τηρεί δε, με τη μέριμνα της Διευθύντριας και του Δι¬ 
οικητικού Υπαλλήλου, τα εξής βιβλία θεωρημένα απάτην 
Ιερά Μητρόπολη Σύρου. 

— Βιβλίο Πρωτοκόλλου εισερχομένων και εξερχομέ- 
νων εγγράφων. 

— Βιβλίο ΠρακτικώντωνσυνεδριάσεωντηςΔιοικούσης 
Επιτροπής 

— Βιβλίο Ταμείου, διπλότυπα Γραμμάτια Εισπράξεων 
και διπλότυπα Εντάλματα Πληρωμών, εκτελεστέα εφ’ 
όσον φέρουν την υπογραφή του Προέδρου και του Τα¬ 
μείου της Διοικούσης Επιτροπής 

— Βιβλίο Κτηματολογίου, στο οποίον καταγράφονται 
τα ακίνητα περιουσιακά στοιχεία, που έχουν διατεθεί σε 
χρήση του Παιδικού Σταθμού. 

— Βιβλίο Υλικού, στο οποίον καταγράφονται τα κινητά 
περιουσιακά στοιχεία, που έχουν διατεθεί σε χρήση του 
Παιδικού Σταθμού. 


- Βιβλία εγγραφής και παρακολούθησης τροφίμων 
του Παιδικού Σταθμού. 

Άρθρον21 
Δωρητές Ευεργέτες 

Η Διοικούσα Επιτροπή με απόφασή της δύναται να ανα- 
κηρύξει Δωρητές και Ευεργέτες είτε εν ζωή, είτε μετά θά¬ 
νατον. 

Άρθρον 22 
Τελικές Διατάξεις 

Το Ίδρυμα του Παιδικού Σταθμού καταργείται με από¬ 
φαση της Ιεράς Συνόδου κατόπιν αιτιολογημένης αποφά- 
σεως της Διοικούσης Επιτροπής αυτού η οποία εγκρίνε- 
ται από το Μητροπολιτικό Συμβούλιο, όταν δεν εκπληρώ¬ 
νει τις εκκλησιολογικές προϋποθέσεις και την αποστολή 
του, όταν παρεκκλίνει του σκοπού του ή καταστεί ανέφι¬ 
κτη η λειτουργία του. 

Σε περίπτωση καταργήσεωςτου Παιδικού Σταθμού κά¬ 
θε κινητό και ακίνητο περιουσιακό στοιχείο αυτής περιέρ¬ 
χεται αυτοδικαίως στο Νομικό Πρόσωπο της Ιεράς Μη- 
τροπόλεως Σύρου. 

Άρθρον 23 

Ισχύς και τροποποίηση του Κανονισμού. 

1. Ο παρών Κανονισμός ισχύει από της δημοσιεύσεως 
αυτού στο επίσημο Δελτίο της Εκκλησίας της Ελλάδος 
«ΕΚΚΑΗΣΙΑ» και στην Εφημερίδα της Κυβερνήσεως. 

2. Κάθε τροποποίηση αυτού γίνεται από την Ιερά Σύνο¬ 
δο κατόπιν αιτιολογημένης αποφάσεως της Διοικούσης 
Επιτροπής εγκεκριμένης υπό του οικείου Μητροπολιτι- 
κού Συμβουλίου. 

Άρθρον 24 
Κάλυψις δαπάνης 

Εκτων διατάξεων του παρόντος Κανονισμού προκαλεί- 
ται δαπάνη εις βάρος του Προϋπολογισμού του Νομικού 
Προσώπου της Ιεράς Μητροπόλεως Σύρου το ύψος της 
οποίας δεν δύναται να προσδιορισθή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Νοεμβρίου 2004 
Ο Πρόεδρος 

Τ Ο Αθηνών ΧΡΙΣΤΟΔΟΥΆΟΣ 
-♦- 

Αριθ. 1357 π.ε./157 (2) 

Σύσταση Εκκλησιαστικού Ιδρύματος υπό την επωνυμία 
«ΕΚΚΛΗΣΙΑΣΤΙΚΟΝ ΕΥΑΓΕΣ ΙΔΡΥΜΑ ΠΑΙΔΙΚΗΣ ΜΕΡΙ¬ 
ΜΝΑΣ «ΠΑΙΔΙΚΟΣ ΣΤΑΘΜΟΣ» ΤΟΥ ΕΝΟΡΙΑΚΟΥ ΝΑ¬ 
ΟΥ ΑΓΙΟΥ ΓΕΩΡΓΙΟΥ ΚΑΜΑΤΕΡΟΥ ΤΗΣ ΙΕΡΑΣ ΜΗ- 
ΤΡΟΠΟΛΕΩΣ ΑΤΤΙΚΗΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1. Τας διατάξεις της παραγρ. 2 του άρθρου 29 του Νό¬ 
μου 590/ 1977 «Περί Καταστατικού Χάρτου της Εκκλη¬ 
σίας της Ελλάδος», 

2. Τας υποχρεώσεις Αυτής τας απορρεούσας εκ των 
Ευαγγελικών Επιταγών, των Ιερών Κανόνων και των Νό¬ 
μων του Κράτους προς το Χριστεπώνυμοντης Εκκλησίας 
πλήρωμα. 

3. Τας υφισταμένας Κοινωνικός και πνευματικός ανά- 
γκαςτης Ιεράς Μητροπόλεως Αττικής. 

4. Την υπ’ αριθμ. ΜΣ 200/21.4.2004 Πρότασιντου Σεβα- 
σμιωτάτου Μητροπολίτου Αττικής Παντελεήμονος. 

5. Την από 24.12.2004 Γνωμάτευσιν της Νομικής Υπη¬ 
ρεσίας της Εκκλησίας της Ελλάδος. 

6. Την από 13.1.2005 Απόφασιν Αυτής, αποφασίζει: 

Συνιστά εις την Ιερά Μητρόπολιν Αττικής Εκκλησιαστι¬ 
κόν Ίδρυμα υπάτην επωνυμίαν: «ΕΚΚΛΗΣΙΑΣΤΙΚΟΝ ΕΥΑ¬ 
ΓΕΣ ΙΔΡΥΜΑ ΠΑΙΔΙΚΗΣ ΜΕΡΙΜΝΑΣ «ΠΑΙΔΙΚΟΣ ΣΤΑΘ¬ 
ΜΟΣ» ΤΟΥ ΕΝΟΡΙΑΚΟΥ ΝΑΟΥ ΑΓΙΟΥ ΓΕΩΡΓΙΟΥ ΚΑΜΑ- 
ΤΕΡΟΥΤΗΣΙΕΡΑΣΜΗΤΡΟΠΟΛΕΩΣ ΑΤΤΙΚΗΣ», το οποίον 
θα λειτουργεί ως εξηρτημένη Υπηρεσία του Νομικού 
Προσώπου του Ιερού Ναού Αγίου Γεωργίου Καματερού 
καιθαεδρεύη ειςτηνπόλιντου Καματερού Αττικής. Η ορ- 
γάνωσις, διοίκησις, διαχείρισις και λειτουργία του Ιδρύ¬ 
ματος τούτου θα διέπεται από τας διατάξεις του επομέ¬ 
νου Κανονισμού: 

ΚΑΝΟΝΙΣΜΟΣ 

ΛΕΙΤΟΥΡΓΙΑΣ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
ΥΠΟ ΤΗΝ ΕΠΩΝΥΜΙΑ 
«ΕΚΚΛΗΣΙΑΣΤΙΚΟΝ ΕΥΑΓΕΣ ΙΔΡΥΜΑ 
ΠΑΙΔΙΚΗΣ ΜΕΡΙΜΝΑΣ «ΠΑΙΔΙΚΟΣ ΣΤΑΘΜΟΣ» 

ΤΟΥ ΕΝΟΡΙΑΚΟΥ ΝΑΟΥ ΑΓΙΟΥ ΓΕΩΡΓΙΟΥ 

ΚΑΜΑΤΕΡΟΥ» ΤΗΣ ΙΕΡΑΣ ΜΗΤΡΟΠΟΛΕΩΣ ΑΤΤΙΚΗΣ. 

Άρθρο 1 
Τίτλος - Έδρα 

Συνίσταται στην Ιερά Μητρόπολη Αττικής Εκκλησιαστι¬ 
κό ευαγές Ίδρυμα με την επωνυμία «Εκκλησιαστικό Ευα¬ 
γές Ίδρυμα Παιδικής Μέριμνας «Παιδικός Σταθμός» Ιε¬ 
ρού Ναού Αγίου Γεωργίου Καματερού». Έχει έδρα την 
Ενορία του Αγίου Γεωργίου Καματερού, αποτελεί αυτο¬ 
τελή Υπηρεσία του Νομικού Προσώπου του Ιερού Ναού 
Αγίου Γεωργίου Καματερού μη κερδοσκοπικού χαρακτή¬ 
ρα και στεγάζεται δωρεάν σε πολυόροφο κτίριο εμβαδού 
950 τ.μ. ιδιοκτησίας Ιερού Ναού Αγίου Γεωργίου Καματε¬ 
ρού. Το Ίδρυματελεί υπό την πνευματική εποπτείατης Ιε¬ 
ρός Μητροπόλεως ΑΤΤΙΚΗΣ, διοικείται δε σύμφωνα με 
τους Νόμους του Κράτους, τους Κανονισμούς της Ιερός 
Συνόδου της Εκκλησίας της Ελλάδος, τους αναφερόμε- 
νους εις τα Εκκλησιαστικά Ιδρύματα και τας διατάξεις του 
παρόντος Κανονισμού. 

Άρθρο 2 
Σκοποί - Μέσα 

Σκοποί του Ιδρύματος: 

α. Η λειτουργία «Παιδικού Σταθμού» εις την πόλιν του 
Καματερού, θα παρέχη τις υπηρεσίες του τις πρωινές 
ώρες των εργασίμων ημερών προς εξυπηρέτησιν Προνη- 
πίων (από 18 μηνών έως τεσσάρων ετών) και Νηπίων (από 
τεσσάρων έως έξι ετών), ως και φιλοξενία εγκαταλελειμ- 
μένων Παιδιών. 

Ο Παιδικός Σταθμός Καματερού δέχεται τέκνα οικογε¬ 
νειών οι οποίες διαβιούν εις την πόλιν του Καματερού και 
τη μείζονα περιοχή και τέκνα άγαμων ή εγκαταλελειμμέ- 
νων Μητέρων. 

β. Η κατά τις απογευματινές ώρες λειτουργία Σταθμού 
πρόσκαιρου Αποθέσεως νηπίων εκ μέρους των γονέων 
για προστασία και διαφύλαξη κατά τα πρότυπα των εκτός 
Ελλάδος λειτουργούντων παρομοίων Σταθμών υπό το 
αδόκιμον όνομα «Βαόγ ΡαιΊάπςι», όπου οι γονείς παραδί¬ 
δουν προσκαίρως τα τέκνα των προκειμένου να λάβουν 
την ευκαιρίαν επιτελέσεως κάποιου κοινωνικού χρέους ή 


της μεταξύ των επικοινωνίας ή της διεκπεραιώσεως προ¬ 
σωπικής τίνος υποθέσεως, απερίσπαστοι από την φρο¬ 
ντίδα του νηπίου τέκνου των. 

γ. Η λειτουργία Γραφείου προστασίας της μητρότητας 
δια της παροχής ειδικών συμβουλών σε κυοφορούσες γυ¬ 
ναίκες, νέες μητέρες ή άγαμες καιεγκαταλελειμμένες μη¬ 
τέρες. 

δ. Η λειτουργία Σχολής υποψηφίων και μη Γονέων. 

ε. Η οργάνωσις διαλέξεων, εορτών και άλλων παρεμφε¬ 
ρών εκδηλώσεων προς προστασίαν της Μητέρας, του 
Αγέννητου παιδιού και του Παιδιού γενικώς. 

Άρθρο 3 
Πόροι 

Πόροιτου Ιδρύματος είναι οι επιχορηγήσεις και οι εν γέ- 
νει εισφορές των εκκλησιαστικών νομικών προσώπων, 
των Νομικών Προσώπων Δημοσίου ή Ιδιωτικού Δικαίου, 
ημεδαπών ή αλλοδαπών, οι συνδρομές και οι εισφορές 
των οικογενειών, τέκνα των οποίων είναι τρόφιμοι του 
Παιδικού Σταθμού, οι δωρεές των φιλάνθρωπων, οιενγέ- 
νει εισπράξεις από τις δραστηριότητες του Σταθμού, οι 
κληρονομιές και κληροδοσίες και κάθε άλλη προσφορά 
προερχομένη από νόμιμη και χρηστή πηγή. 

Άρθρο 4 

Διοίκησις 

Το Ίδρυμα διοικείται από πενταμελές Διοικητικό Συμ¬ 
βούλιο αποτελούμενο από: 

α. Τον εκάστοτε Μητροπολίτη Αττικής ως Πρόεδρο, 
αναπληρούμενο από τον εκάστοτε Πρόεδρο του Εκκλη¬ 
σιαστικού Συμβουλίου του Ιερού Ναού Αγίου Γεωργίου 
Καματερού, 

β. Τέσσερα (4) ευυπόληπτα Μέλη της Κοινωνίαςτου Κα¬ 
ματερού, επιλεγόμενα τον Πρόεδρο του Εκκλησιαστικού 
Συμβουλίου του Ιερού Ναού Αγίου Γεωργίου Καματερού 
και διοριζόμενα υπάτου Μητροπολίτου, κατά προτίμησιν 
σχέσιν έχοντα με το αντικείμενον. Η θητεία των είναι τριε- 
τής και παρακολουθεί την εκάστοτε θητεία των μελώντου 
Εκκλησιαστικού Συμβουλίου, δυναμένη να ανανεωθεί και 
το αξίωμά των είναι τιμητικόν και άμισθον. Δύναται οπο¬ 
τεδήποτε να αντικαθίστανται τα μέλη με ανέκκλητη από¬ 
φαση του Μητροπολίτου. Την ευθύνη της συγκροτήσεως 
του Διοικητικού Συμβουλίου, της προσκλήσεως των Με¬ 
λών εις Συνεδρίαν, της καταρτίσεως της Ημερήσιας Δια- 
τάξεως κ.λ.π. έχει ο Πρόεδρος, ο οποίος κατάτηνπρώτην 
Συνεδρίαν εκάστης περιόδου εισηγήται δια την εκλογήν 
του Γραμματέως και του Ταμία του Δ.Σ. 

Άρθρο 5 

Συνεδριάσεις - Απαρτία 

α. Το Διοικητικό Συμβούλιο συνεδριάζει τακτικά κάθε 
μήνα, εκτάκτως δε όταν το ζητήσουν τρία τουλάχιστον εκ 
των Μελώντου Δ.Σ. με αίτηση προς τον Πρόεδρον, εις την 
οποίαν θα αναφέρονται τα προς συζήτηση θέματα με 
επαρκή αιτιολόγηση της ανάγκης, η οποία καθιστά επιτα¬ 
κτική την έκτακτη Συνεδρία. 

Η πρόσκλησις προς τακτικήν Συνεδρίαν πρέπει να ανα¬ 
γράφει την ημερομηνίαν συγκλήσεως του Δ.Σ. και τα θέ¬ 
ματα της Ημερήσιας Διατάξεως. 

β. Το Διοικητικό Συμβούλιο ευρίσκεται εις απαρτίαν 
όταν είναι παρόντα τρία τουλάχιστον από τα Μέλη του. Οι 
αποφάσεις λαμβάνονται με πλειοψηφία, εις δε την περί- 
πτωσιν ισοψηφίας νικά η ψήφος του Προέδρου. 

γ. Μέλος του Διοικητικού Συμβουλίου, το οποίον απου¬ 
σιάζει αδικαιολόγητα, κατά την κρίσιν του Διοικητικού 
Συμβουλίου, από (5) συνεχείς συνεδριάσεις θεωρείται 
αυτοδικαίως ότι έχει παραιτηθεί. Περί τούτου όμως απο- 
φαίνεται το Διοικητικόν Συμβούλιον. 

Ο Σεβ. Πρόεδρος φροντίζει εγκαίρως δια την αναπλή- 
ρωσιντης κενωθείσης θέσεως. 

δ. Δια τις Συνεδριάσεις του Διοικητικού Συμβουλίου τη¬ 
ρούνται πρακτικά, εις τα οποία καταχωρίζονται όλες οι 
αποφάσεις, καθώς και η γνώμη των μειοψηφησάντων Με¬ 
λών. Τα πρακτικά αναγιγνώσκονται κατά την επόμενη Συ- 
νεδρίαντου Σώματος και υπογράφονται από άλατα Μέλη 
υποχρεωτικώς, ανεξάρτητα εάν συνεφώνησαν ή διεφώ- 
νησαν προς τις ληφθείσες Αποφάσεις. 

Άρθρο 6 

Καθήκοντα του Διοικητικού Συμβουλίου 

Το Διοικητικό Συμβούλιο διοικείτο Ίδρυμα και φροντίζει 
δια την εκπλήρωσιν των σκοπών του. 

Είναι αρμόδιο δια την εν γένει διαχείρισιν των υποθέσε¬ 
ων του Ιδρύματος, την οποίαν διεξάγει αυτοτελώς, ώστε 
να μη συγχέεται με άλλες υπηρεσίες ή διαχειρίσεις Κλη¬ 
ροδοτημάτων κ.λ.π. Ευαγών Ιδρυμάτων της Ιεράς Μη- 
τροπόλεως. Ειδικώτερον: 

α. καθορίζει τις διάφορες υπηρεσίες και λειτουργίες 
του Ιδρύματος ανάλογα με τις εκάστοτε ανάγκες και τους 
επιλεγόμενους στόχους. 

β. Εγκρίνει τον Προϋπολογισμόν και τον Απολογισμόν 
Εσόδων και Εξόδων, τον οποίον συντάσσει ο Ταμίας. 
Εγκρίνει επίσης και κάθε είδους δαπάνη. 

γ. Αποδέχεται ή απορρίπτει κληρονομιές, κληροδοσίες, 
δωρεές ή άλλες εισφορές. 

δ. Προσλαμβάνει (με σύμβασιν ιδιωτικού δικαίου) και 
απολύει το προσωπικόντου Σταθμού, ασκεί την πειθαρχι¬ 
κήν εξουσίαν εις τους υπαλλήλους ή συνεργάτες κατά 
την κρίσην του. Αποφασίζει επίσης περί της καταβολής 
εφ’ άπαξ αμοιβής δια την παροχήν υπηρεσιών εις το Ίδρυ¬ 
μα. 

ε. Προσλαμβάνει Συμβούλους επί παιδαγωγικών, ιατρι¬ 
κών, νομικών, οικονομικών και άλλων θεμάτων. 

στ. Αποφασίζει επί παντός θέματος, μη προβλεπομένου 
υπό του παρόντος Κανονισμού. 

Άρθρο 7 

Καθήκοντα του Προέδρου 

Ο Σεβασμιώτατος Πρόεδρος, εκτός από τις προανα- 
φερθείσες αρμοδιότητές του, ενεργεί και τα κατωτέρω 
οριζόμενα: 

α. Αντιπροσωπεύει το Ίδρυμα ενώπιον όλων των Αρχών 
ή εκχωρεί κατά περίπτωσιντο δικαίωμα τούτο εις έτερον 
Μέλος του Διοικητικού Συμβουλίου, κατόπιν αποφάσεως 
του Σώματος. 

β. Προσκαλείτο Διοικητικό Συμβούλιο και διευθύνει τις 
συνεδριάσεις του. 

γ. Υπογράφει άλατα εξερχόμενα έγγραφα. 

δ. Μεριμνά δια την εκτέλεσιντων αποφάσεων του Διοι¬ 
κητικού Συμβουλίου. 

Άρθρο 8 

Καθήκοντα του Γραμματέως 

Ο Γραμματεύς συντάσσει τα Πρακτικά του Διοικητικού 
Συμβουλίου και φυλάσσει το βιβλίο των Πρακτικών. Τηρεί 
το Βιβλίον Πρωτοκόλλου της αλληλογραφίας, το Βιβλίον 


του Μητρώου των Νηπίων του Σταθμού, το Αρχείον του 
Ιδρύματος και φυλάσσει επίσηςτην σφραγίδα. Συντάσσει 
την ετήσιον Έκθεσιν πεπραγμένων του Ιδρύματος και, με¬ 
τά την έγκρισην αυτής υπό του Διοικητικού Συμβουλίου, 
την προωθεί προς δημοσίευσιν. 

Τον Γραμματέα, κωλυόμενον ή απουσιάζοντα, αναπλη- 
ρεί ένας Σύμβουλος, οριζόμενος υπό του Προέδρου. 

Άρθρο 9 

Καθήκοντα του Ταμία 

Ο Ταμίας εισπράττει τα Έσοδα του Ιδρύματος και υπο¬ 
γράφει τις αποδείξεις. 

Επίσης ενεργεί τις Πληρωμές, αφού εκδοθείτο ανάλο¬ 
γο χρηματικό Ένταλμα Πληρωμής, το οποίον υπογράφε¬ 
ται προηγουμένως είτε από τον Πρόεδρο είτε από ειδικώς 
εξουσιοδοτημένο Σύμβουλο. 

Τηρεί τα διαχειριστικά βιβλία του Ιδρύματος, φυλάσσει 
ταύτα και τα παραστατικά των Εισπράξεων και Πληρω¬ 
μών. Συντάσσει τον Προϋπολογισμόν και τον Απολογι¬ 
σμόν, τους οποίους υποβάλλει εγκαίρως προς έγκρισιν 
εις το Διοικητικόν Συμβούλιον δια τα περαιτέρω νόμιμα. 
Κρατεί το βιβλίον Ταμείου, εις το οποίον καταχωρίζονται 
με χρονολογική σειρά και με την αναγκαίαν λογιστικήν τά- 
ξιν τα Έσοδα και τα Έξοδα, τα οποία πραγματοποιούνται 
κατά την χρονικήν διάρκειαν εκάστης οικονομικής χρήσε- 
ως. Τηρεί το στέλεχος διπλοτύπων Γραμματίων Εισπρά¬ 
ξεων και το στέλεχος διπλοτύπων Ενταλμάτων Πληρω¬ 
μών, αριθμημένα και θεωρημένα απάτην Ιεράν Μητρόπο¬ 
λην Αττικής. Παρακολουθεί και ελέγχει το έργον των 
υπεύθυνων διαχειρίσεως και Αποθήκης. 

Τον Ταμία, κωλυόμενον ή απουσιάζοντα, αναπληρώνει 
ένας Σύμβουλος, οριζόμενος υπάτου Προέδρου. 

Τ ο τυχόν χρηματικό ετήσιο πλεόνασμα της διαχείρισής 
του Ιδρύματος, θα διατίθεται προς ενίσχυση της πολύτε¬ 
κνης άπορης οικογένειας της Ενορίας του Ιερού Ναού 
Αγίου Γεωργίου Καματερού. 

Άρθρο 10 
Προσωπικόν 

1. Το προσωπικόν του Ιδρύματος διακρίνεται εις τακτι¬ 
κόν αμειβόμενον και εθελοντικόν μη αμειβόμενον. 

2. Ο αριθμός των οργανικών θέσεων του τακτικού προ¬ 
σωπικού καθορίζεται κάθε χρόνο με απόφαση του Διοικη¬ 
τικού Συμβουλίου μετά την ολοκλήρωση των εγγραφών 
των Νηπίων και προ της ενάρξεως της λειτουργίας των 
διαφόρων Τμημάτων του Σταθμού (Προνήπια, Νήπια, 
Απογευματινή Προσφορά Προστασίας), ούτως ώστε να 
καλύπτωνται πλήρως οι ανάγκες αυτού, τροποποιείται δε 
οποτεδήποτε, εάν η ανάγκη το επιβάλλει. 

3. Συνιστάται με τον παρόντα Κανονισμό μία θέση Διευ- 
θυντού στον οποίον υπάγονται όλες οι Υπηρεσίες και το 
εν γένει προσωπικόν του Ιδρύματος. Εις την θέσιν αυτήν 
διορίζεται πρόσωπον, το οποίον διαθέτει τα απαραίτητα 
τυπικά και ουσιαστικά προσόντα. 

Άρθρο 11 

Εισαγωγή 

α. Εις τον Παιδικόν Σταθμόν γίνονται δεκτά: 

1. Προνήπια από ηλικίας 18 μηνών έως 4 ετών, 

2. Νήπια από ηλικίας 4 έως 6 ετών. 

3. Προνήπια ή νήπια που προέρχονται από άγαμες ή 
εγκαταλελειμμένες Μητέρες. 

Μόνος λόγος αποκλεισμού είναι ο κίνδυνος μεταδόσε- 

ως σοβαρών νοσημάτωντης υγείας, περίτης οποίας απο- 
φαίνεται παιδίατρος. 

β. Ο Παιδικός Σταθμός στοχεύει εις την φύλαξιν και 
προστασίαν των βρεφών και νηπίων, αλλά και εις την δια- 
παιδαγώγησιν αυτών σύμφωνα με τις εθνικές και θρη¬ 
σκευτικές παραδόσεις του Λαού μας, εφαρμόζοντας πα- 
ραλλήλως τα πορίσματα και τις μεθόδους της συγχρόνου 
παιδαγωγικής. Δεν αντικαθιστά, ούτε υποκαθιστά την οι¬ 
κογένεια. Συμπληρώνει το έργο των γονέων και έρχεται 
αρωγός εις το έργον των προς αντιμετώπισιν των δυσκο¬ 
λιών της ζωής. Ο Σταθμός αποτελεί ένα ακόμη μέσον και 
όπλον εις τα χέρια των γονέων δια την ανατροφήντου παι¬ 
διού επάνω εις υγιείς, ηθικές και πνευματικές βάσεις, με 
την εγγύησιντης Μητρός Εκκλησίας. 

γ. Κατ’ απόλυτον προτεραιότητα στον Σταθμό εισάγο- 
νται τέκνα Κληρικών, Εκκλησιαστικών Υπαλλήλων, πολυ¬ 
τέκνων οικογενειών, τέκνα μονογονεϊκών οικογενειών ή 
διεζευγμένων γονέων, ορφανά, τέκνα οικογενειών χαμη¬ 
λού οικογενειακού εισοδήματος. 

δ. Ο αριθμός των εισαγομένων νηπίων ορίζεται με από- 
φασιντου Διοικητικού Συμβουλίου, σύμφωνα πάντοτε με 
την υφισταμένη δυναμικότητα των εγκαταστάσεων, αλλά 
και με τις απαιτήσεις των σχετικών Νόμων του Κράτους. 
Κατόπιν αποφάσεως του Διοικητικού Συμβουλίου επίσης 
καθορίζεται η μηνιαία (ή η ανά ώραν προκειμένου δια τον 
Σταθμόν Βαόγ ΡειΊάηςι) συνεισφορά των γονέων, κλιμα¬ 
κούμενη ανάλογα με την κατηγορία εις την οποίαν κατα¬ 
τάσσονται οι γονείς (Κληρικοί, Εκκλησιαστικοί Υπάλλη¬ 
λοι, Πολύτεκνοι, κ.λ.π.), όσον αφορά εις τις οικογένειες, 
που δικαιούνται προτεραιότητος. 

ε. Η καταβολή μηνιαίας συνεισφοράς εκ μέρους της οι¬ 
κογένειας έχει την έννοιαν της συμμετοχής εις τα έξοδα 
λειτουργίας του Σταθμού και βεβαίως συμβολικόν χαρα¬ 
κτήρα και όχι κερδοσκοπικόν. Προς πιστοποίησιν της οι¬ 
κονομικής καταστάσεως της ενδιαφερόμενης οικογένει¬ 
ας θεωρείται απαραίτητος η προσκόμισις και κατάθεσις 
ειςτην Γραμματείαντου Σταθμούτου εκκαθαριστικού ση¬ 
μειώματος της τελευταίας οικονομικής χρήσεως, δι’ αμ- 
φοτέρους τους γονείς, το οποίον εκδίδει η Οικονομική 
Εφορεία (Δ.Ο.Υ.) κατά τον προσδιορισμόν του φόρου Ει¬ 
σοδήματος. 

στ. Τα τέκνα των άγαμων ή εγκαταλελειμμένων Μητέ¬ 
ρων δεν θα έχουν ουδεμία οικονομική συνδρομή, δεν θα 
δύναται όμως η παραμονή των να είναι πέραν του εξα¬ 
μήνου. Σε περίπτωση εγκατάλειψης του τέκνου των πέ¬ 
ραν του εξαμήνου το Δ.Σ. θα έχει το δικαίωμα να μερι- 
μνήσει δια αποκατάσταση του τέκνου των σε θετή οικο¬ 
γένεια τηρώντας τις κατά των Νόμων του Κράτους 
διαδικασίες. 

ζ. Με απόφαση του Δ.Σ. και κατόπιν εισηγητικής Εκθέ- 
σεως της Κοινωνικής Υπηρεσίας οι άγαμες ή εγκαταλε- 
λειμμένες Μητέρες θα έχουν τη δυνατότητα να φιλοξενη¬ 
θούν σε κατάλληλο διαμορφωμένο όροφο του Ιδρύμα¬ 
τος. Ο χρόνος της φιλοξενίας θα έχει διάρκεια ενός μηνός 
και θα έχει ως στόχο τη βοήθεια προσαρμογής του τέκνου 
των στο περιβάλλον του Ιδρύματος και τη δυνατότητα να 
κινήσει τις διαδικασίες εξεύρεσης εργασίας και μόνιμης 
στέγης διαμονής των. 

η. Το Διοικητικόν Συμβούλιον καθορίζει λεπτομερέστα¬ 
τα την διαδικασίαν εισαγωγής των νηπίων, τα απαραίτητα 
έγγραφα κ.λπ., αναλόγως προς τα δια τους Κρατικούς 
Παιδικούς Σταθμούς ισχύοντα. 


Άρθρο 12 

Οικονομική λειτουργία 

1. Τα χρήματα του Ιδρύματος, είτε αυτά προέρχονται 
από την Ιερά Μητρόπολη, είτε από εισφορές τους Κρά¬ 
τους ή από άλλες πηγές, κατατίθενται σε λογαριασμό Τα¬ 
μιευτηρίου, Τρεχούμενο ή όψεως, σε λογαριασμούς επί 
προθεσμία, σε Μερίδια Αμοιβαίων Κεφαλαίων εις ένα ή 
περισσότερα Υποκαταστήματα των Τραπεζών του Καμα¬ 
τερού ή εις το Ταχυδρομικόν Ταμιευτήριον επ’ ονόματι 
του Ιδρύματος. Οι βεβαιούμενοιτόκοι καταχωρίζονται ως 
Έσοδον. 

2. Ο Πρόεδρος υπογράφει τα σχετικά έγγραφα προς 
ανάληψιν χρημάτων, τις εκδιδόμενες τραπεζικές επιτα¬ 
γές κ.λ.π. 

Άρθρο 13 

Σφραγίς 

Το Ίδρυμα έχει δική του σφραγίδα, κυκλική, ή οποία γύ- 
ρωθεν φέρει την επωνυμίαν του Ιδρύματος : «ΙΕΡΑ ΜΗ- 
ΤΡΟΠΟΛΙΣ ΑΤΤΙΚΗΣ ΠΡΟΤΥΠΗ ΜΟΝΑΔΑ ΠΑΙΔΙΚΗΣ 
ΦΡΟΝΤΙΔΑΣ «ΠΑΙΔΙΚΟΣ ΣΤΑΘΜΟΣ» Ι.Ν. Αγ. Γεωργίου 
Καματερού» φέροντας εις το μέσον την εικόνα του Αγίου 
Γεωργίου. 

Άρθρο 14 
Εορτή 

Σε κατάλληλα διαμορφωμένο παραπλήσιο χώρο ιδιο¬ 
κτησίας του Ι.Ν. Αγίου Γεωργίου τελούνται Εορτές καί 
Θείες Λειτουργίες. Σε αυτές τα Νήπια του Σταθμού, κα¬ 
τόπιν συγκαταθέσεως των γονέων των και με την συνερ¬ 
γασίαν αυτών, έπειτα δε και από κατάλληλον προετοιμα¬ 
σίαν, εκκλησιάζονται και μεταλαμβάνουν των Αχράντων 
Μυστηρίων. Η συμμετοχή τούτων έχει ουσιαστικόν και 
παιδαγωγικόν χαρακτήρα. 

Άρθρο 15 
Ειδικές Διατάξεις 

α. Ανοισκοποίτου Ιδρύματος καταστούν ανέφικτοι ή αν 
ήθελε κάποτε κριθεί, ότι δεν είναι αναγκαία πλέον η λει¬ 
τουργία του Σταθμού, επειδή οι ανάγκες της Κοινωνίας 
του Καματερού καλύπτονται ικανοποιητικά είτε από το 
Κράτος, είτε από άλλους κοινωνικούς φορείς, τότε το 
Ίδρυμα διαλύεται, κατόπιν ομοφώνου Αποφάσεως του 
Διοικητικού Συμβουλίου, εγκρινόμενης υπό του Μητρο- 
πολιτικού Συμβουλίου της Ιεράς Μητροπόλεως Αττικής 
και την Ιερά Σύνοδο. 

β. Η κινητή και η ακίνητη περιουσία του Παιδικού Σταθ¬ 
μού περιέρχεται εις τον Καθεδρικόν Ιερόν Ναόν Αγίου Γε- 
ωργίου Καματερού. 

Άρθρο 16 

Τροποποίησις του Κανονισμού 

Ο παρών Κανονισμός μπορεί να τροποποιηθεί με από¬ 
φαση του Διοικητικού Συμβουλίου, υπέρ της οποίας θα 
ψηφίσουν τουλάχιστον τέσσερα Μέλη του, και έγκριση 
του Μητροπολιτικού Συμβουλίου, απάτην Ιερά Σύνοδο. Η 
τροποποίησις δεν μπορεί να αλλοιώσει τον χαρακτήρα 
και τους σκοπούς του Ιδρύματος. 

Άρθρο 17 

Η ισχύς του παρόντος Κανονισμού αρχίζει από την δη- 
μοσίευσίντου εις την Εφημερίδατης Κυβερνήσεως και το 
Περιοδικόν «ΕΚΚΛΗΣΙΑ». 

Άρθρο 18 
Κάλυψις δαπάνης 

Με τον παρόντα Κανονισμό προκαλείται δαπάνη εις βά¬ 
ρος του Προϋπολογισμού του Ιερού Ναού Αγίου Γεωργί¬ 
ου Καματερού, το ύψος της οποίας δε δύναται να προσ- 
διορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,13 Ιανουάριου 2005 
Ο Πρόεδρος 

1- Ο Αθηνών ΧΡΙΣΤΟΔΟΥΛΟΣ 

-♦- 

Αριθ. 1552 π.ε./159 (3) 

Σύσταση Εκκλησιαστικού Ιδρύματος υπό την επωνυμία 
«ΚΕΝΤΡΟΝ ΠΡΟΣΤΑΣΙΑΣ ΟΙΚΟΓΕΝΕΙΑΣ (ΚΕ.Π.Ο.) 
ΤΗΣ ΙΕΡΑΣ ΜΗΤΡΟΠΟΛΕΩΣ ΑΤΤΙΚΗΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπόψη: 

1. Τας διατάξεις των άρθρων 29 παραγρ. 2 και 59 παρα- 
γρ. 2 του Νόμου 590/1977 «Περί Καταστατικού Χάρτου 
της Εκκλησίας της Ελλάδος», 

2. Τας υποχρεώσεις της Ποιμενούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

3. Τας υφιστάμενος Κοινωνικός και πνευματικός ανά- 
γκας της Ιερός Μητροπόλεως Αττικής. 

4. Την υπ’ αριθμ. Μ.Σ.253/28.5.2004 Πρότασιν του Σε- 
βασμιωτάτου Μητροπολίτου Αττικής Παντελεήμονος. 

5. Την από 23.12.2004 Γνωμάτευσιντου Νομικού Γραφεί¬ 
ου της Νομικής Υπηρεσίας της Εκκλησίας της Ελλάδος. 

6. Την από 13.1.2005 Απόφασιν Αυτής, αποφασίζει: 

Συνιστά εις την Ιερόν Μητρόπολιν Αττικής, Εκκλησια¬ 
στικόν Ίδρυμα υπό την επωνυμίαν: «ΚΕΝΤΡΟΝ 
ΠΡΟΣΤΑΣΙΑΣ ΟΙΚΟΓΕΝΕΙΑΣ (ΚΕ.Π.Ο.) ΤΗΣ ΙΕΡΑΣ ΜΗ¬ 
ΤΡΟΠΟΛΕΩΣ ΑΤΤΙΚΗΣ», το οποίον θα λειτουργεί ως 
εξηρτημένη Υπηρεσία του Νομικού Προσώπου της Ιερός 
Μητροπόλεως Αττικής και θα εδρεύη εις την έδραντης Ιε¬ 
ρός Μητροπόλεως Αττικής. Η οργάνωσις, διοίκησις, δια- 
χείρισις και λειτουργία του Ιδρύματος τούτου θαδιέπεται 
από τας διατάξεις του επομένου Κανονισμού: 

ΚΑΝΟΝΙΣΜΟΣ 

ΛΕΙΤΟΥΡΓΙΑΣ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
ΥΠΟ ΤΗΝ ΕΠΩΝΥΜΙΑ 

«ΚΕΝΤΡΟΝ ΠΡΟΣΤΑΣΙΑΣ ΟΙΚΟΓΕΝΕΙΑΣ (ΚΕ.Π.Ο.)»ΤΗΣ 
ΙΕΡΑΣ ΜΗΤΡΟΠΟΛΕΩΣ ΑΤΤΙΚΗΣ. 

Άρθρον1 

Σύσταση - Έδρα - Σφραγίδα 

Συνιστάται στην Ιερά Μητρόπολη Αττικής, Εκκλησιαστι¬ 
κή Υπηρεσία με την επωνυμία «ΚΕΝΤΡΟΝ ΠΡΟΣΤΑΣΙΑΣ 
ΟΙΚΟΓΕΝΕΙΑΣ (ΚΕ.Π.Ο.)». Έδρα του ορίζεται η έδρα της 
Ιερά Μητροπόλεως Αττικής με παράρτημα στην πόλη του 
Καματερού και έδρα στον Ιερό Ναό Αγίου Γεωργίου. 

Η υπηρεσία έχει κυκλοτερή σφραγίδα στην οποία ανα¬ 
γράφεται «ΙΕΡΑ ΜΗΤΡΟΠΟΛΗ ΑΤΤΙΚΗΣ ΚΕΝΤΡΟΝ 
ΠΡΟΣΤΑΣΙΑΣ ΟΙΚΟΓΕΝΕΙΑΣ» και εις το μέσον τη μορφή 
της Παναγίας ως Πλατυτέρας. 


Άρθρον 2 
Σκοποί 

Σκοποί του ΚΕ.Π.Ο. είναι η προστασία της οικογένειας 
μέσα στο γάμο, με την ίδρυση σταθμών οικογενειακής 
συμβουλευτικής, τμημάτων συμπαράστασης οικογένει¬ 
ας, σχολών γονέων, βρεφονηπιακών σταθμών, ξενώνων 
αγάμων μητέρων και σχολών καταρτισμού γυναικείων 
στελεχών. 

Με σκοπό την στήριξη της οικογένειας και μάλιστα της 
πολύτεκνης οικογένειας, η Υπηρεσία μεριμνά υπέρ των εξ 
ατυχών περιστατικών ή χηρείας προερχομένων μονογο- 
νεϊκών οικογενειών, διοργανώνει σεμινάρια ποιμαντικής 
μελλονύμφων, σεξουαλικής αγωγής, αγωνίζεται υπέρ 
του αγέννητου παιδιού και κατά των εκτρώσεων, με την 
προαγωγή του θεσμού των αναδοχών οικογενειών καιτης 
υιοθεσίας, για την προστασία του κακοποιημένου παιδιού 
και του «παιδιού του δρόμου», αξιοποιεί δε και κάθε άλλη 
δυνατότητα που αποβλέπει στη στήριξη του θεσμού της 
Ελληνικής οικογένειας. 

Άρθρον 3 

Μέσα προς επίτευξη των σκοπών 

Μέσα για την επίτευξη αυτών των σκοπών ορίζονται ιδι¬ 
αίτερα, η ανάθεση και εκπόνηση μελετών διατομεακού 
χαρακτήρα, οι παραστάσεις σε Αρχές και η συνεργασία 
με αρμόδιους φορείς της ημεδαπής και της αλλοδαπής, 
την Ευρωπαϊκή Ένωση, τον Οργανισμό Ηνωμένων Εθνών, 
το Συμβούλιο της Ευρώπης, την ΕΙΝΕ500 και τους λοι¬ 
πούς Ευρωπαϊκούς και Διεθνείς Οργανισμούς, καθώς και 
τις οργανώσεις, ιδίως εθελοντικές, που σκοπό έχουν την 
προστασία της οικογένειας, η συμμετοχή σε ημεδαπά και 
αλλοδαπά συνέδρια που έχουν ίδιους ή παρεμφερείς 
σκοπούς, η έκδοση και η κυκλοφορία περιοδικού τύπου 
και λοιπού εντύπου ενημερωτικού υλικού η ανακοίνωση 
στα Μ. Μ. Ε. προγραμμάτων και στόχων για την ένταξη της 
διάστασης του φύλλου σε όλες τις πολιτικές, καθώς και 
κάθε άλλη σχετική πρωτοβουλία. 

Άρθρον 4 

Για την πραγματοποίηση των σκοπών του ΚΕ.Π.Ο. 
ιδρύονται τα κάτωθι Τμήματα: 

α) Τμήμα Υποδοχής και Ενημέρωσης. 

β) Τμήμα οικογένειας (Ποιμαντική μελλονύμφων, σχο¬ 
λές γονέων κ.λπ.). 

γ) Τμήμα συμπαράστασης γυναικών. Το τμήμα τούτο 
αποβλέπει στη στήριξη της γυναίκας ως συζύγου, μητέ¬ 
ρας, εργαζόμενης, ανέργου, άγαμου, κακοποιημένης κ.λπ. 

δ) Τμήμα συμπαραστάσεως παιδιού. Το τμήμα αυτό 
αποσκοπεί στην προστασία των εγκαταλελειμμένων, κα¬ 
κοποιημένων και κοινωνικά απροσάρμοστων παιδιών. 

ε) Τμήμα Ξενώνων και βρεφονηπιακών σταθμών. 

στ) Τμήμα καταρτισμού Στελεχών και Συνεργατών. Το 
τμήμα τούτο καταρτίζει προγράμματα και πραγματοποιεί 
σεμινάρια επιμόρφωσης των συνεργατών του ΚΕ.Π.Ο. 

Με απόφαση του Μητροπολίτου ΑΤΤΙΚΗΣ, έπειτα από 
εισήγηση του Δ.Σ., δύναται να ιδρύονται και νέα Τμήματα 
δραστηριοτήτων, εφ’ όσον τούτο επιβάλλουν οι υπάρ- 
χουσες κοινωνικές ανάγκες. 

Άρθρον 5 

Διοίκηση του Ιδρύματος. 

α) Το ΚΕ.Π.Ο. αποτελει'Υπηρεσίατης Ιερός Μητροπόλεως 
Αττικής με παράρτημα στον Ιερό Ναό Αγίου Γεωργίου Κα- 

ματερού και διοικείται από πενταμελές Διοικητικό Συμβού¬ 
λιο, απαρτιζόμενο από τον Μητροπολίτη Αττικής, ως Πρόε¬ 
δρο, δύο κληρικούς και δύο ευυπόληπτα και δραστήρια μέ¬ 
λη, που διορίζονται με τους αναπληρωτές τους από τον Μη¬ 
τροπολίτη Αττικής. Τον Πρόεδρον απόντα ή κωλυόμενον 
αναπληρώνει υπ’ αυτού οριζόμενος αντικαταστάτης. 

β) Ο Μητροπολίτης Αττικής δύ ναται να ορίσει νόμιμο εκ¬ 
πρόσωπό του, να αντικαταστήσει μέλος ή μέλη του Συμ¬ 
βουλίου, αν τούτο κρίνεται επωφελές και συντελεί στην 
αποδοτική λειτουργία της Υπηρεσίας. 

γ) Η θητεία των μελών του Διοικητικού Συμβουλίου ορί¬ 
ζεται τριετής. Τα μέλη δύναται να επαναδιορισθούν, η 
προσφορά των υπηρεσιών τους είναι τιμητική και άμι¬ 
σθος. 

Άρθρον 6 

Αρμοδιότητες του Διοικητικού Συμβουλίου. 

α) Το Διοικητικό Συμβούλιο του ΚΕ.Π.Ο. αποφασίζει για 
κάθε θέμα που αφορά στην οργάνωση και λειτουργία του 
και συντάσσει τον εσωτερικό Κανονισμό λειτουργίας 
σύμφωνα με την πρόσκτηση και διαχείριση της περιου¬ 
σίας του καθώς και των εισοδημάτων που διατίθενται για 
την εκπλήρωση των σκοπών του. Συντάσσει και ψηφίζει 
ίδιον ετήσιο προϋπολογισμό και απολογισμό τους οποί¬ 
ους υποβάλλει για έγκριση στο Μητροπολιτικό Συμβού¬ 
λιο. Διορίζει το απαραίτητο για τη λειτουργία του Προσω¬ 
πικό, ορίζει την αντιμισθία του κατάτις κείμενες διατάξεις 
και παύει τούτο, τηρουμένης της νόμιμης διαδικασίας. 
Δεν έχει νομική προσωπικότητα και άρα δεν μπορεί να εκ¬ 
προσωπείται. 

β) Αποφασίζει για τις επενδύσεις και τις πλέον ασφαλείς 
τοποθετήσεις των κεφαλαίων της Υπηρεσίας, για την εκ¬ 
ποίηση ή υποθήκευση περιουσιακώντης στοιχείων και εκ- 
μίσθωση ακινήτων. Δέχεται δωρεές, κληρονομιές κ.λπ. 

Εγείρει αγωγές, συμβιβάζεται και παραιτείται σε κάθε 
ανοιγείσα δίκη ή εξώδικη διαδικασία. 

γ) Αποφασίζει για τις προμήθειες για λογαριασμό του 
ΚΕ.Π.Ο. και για την αύξηση των πόρων του. 

Άρθρον 7 

Συνεδριάσεις του Διοικητικού Συμβουλίου. 

Το Διοικητικό Συμβούλιο συνέρχεται με πρόσκληση του 
Προέδρου ή του αναπληρωτού του, ή με την έγγραφη αί¬ 
τηση τριών τουλάχιστον μελών, οι οποίοι αναφέρουν και 
τα θέματα για τα οποία ζητούν τη σύγκλισή του. 

Το Διοικητικό Συμβούλιο λογίζεται σε απαρτία όταν πα- 
ρίστανται, τουλάχιστον, τρία έκτων μελώντου, οι δε απο¬ 
φάσεις του λαμβάνονται κατά πλειοψηφία. Σε περίπτωση 
ισοψηφίας υπερισχύει η ψήφος του Προέδρου. 

Άρθρον 8 

Προσωπικόντου ΚΕ.Π.Ο. 

Οι θέσεις του προσωπικού καθορίζονται ως ακολού¬ 
θως: 

- Μια (1) θέσις Διευθυντού, ΠΕ κλάδου, βαθμού Δ' - Α' 

- Τρεις (3) θέσεις γραφέων, ΔΕ κλάδου, βαθμού Δ' - Α'. 

Με τον εσωτερικό Κανονισμό λειτουργίας που ψηφίζε¬ 
ται από το Διοικητικό Συμβούλιο εξειδικεύονται και άλλες 
θέσεις για την κάλυψη των αναγκών του ΚΕ.Π.Ο. το οποί¬ 
ον όμως κατά κανόνα θα λειτουργεί με πρόσωπα απα¬ 
σχολούμενα εθελοντικά και άμισθα. Η πλήρωση των θέ¬ 
σεων είναι δυνητική. 


Άρθρον 9 
Πόροι του ΚΕ.Π.Ο. 

Πόροι του ΚΕ.Σ.Ο. είναι: 

α) Οι εκάστοτε υπέρ αυτού επιχορηγήσεις εκ μέρους 
του Γ ενικού ή των Ενοριακών Φιλόπτωχων Ταμείων της Ιε¬ 
ρός Μητροπόλεως Αττικής, του Ελληνικού Δημοσίου ή 
Νομικών Προσώπων Δημοσίου ή Ιδιωτικού Δικαίου. 

β) Οι επιδοτήσεις που διατίθενται μετά από Απόφαση 
της Ιερός Συνόδου σχετικά με το έργο του ΚΕ.Π.Ο. σε όλη 
την Ελλάδα. 

γ) Οι εισφορές των Δήμων Περιφερείας της Μητροπό¬ 
λεως Αττικής ή άλλες επιδοτήσεις από Οργανισμούς Το¬ 
πικής Αυτοδιοίκησης. 

δ) Οι πρόσοδοι από εράνους, οι οποίοι διενεργούνται 
από το Διοικητικό Συμβούλιο σύμφωνα με τις κείμενες 
διατάξεις, μετά από έγκριση της Ιεράς Μητροπόλεως Ατ¬ 
τικής. 

ε) Οι δωρεές πάσης φύσεως σε χρήμα, κινητά και ακί¬ 
νητα. 

στ) Τυχόν καταβαλλόμενα ποσά από τους χρήστες των 
υπηρεσιών του ΚΕ.Π.Ο. 

ζ) Επιδοτήσεις πάσης φύσεως από Διεθνείς Οργανι¬ 
σμούς, όπως αυτοί αναφέρονται στο άρθρο 3 του παρό¬ 
ντος. 

η) Κάθε άλλο νόμιμο έσοδο, μη προβλεπόμενο κατά τα 
ανωτέρω, που εξυπηρετεί τους σκοπούς του ΚΕ.Π.Ο. 

Άρθρον10 

Δωρητές, Ευεργέτες, Μεγάλοι Ευεργέτες 

Το Διοικητικό Συμβούλιο δύναται να ανακηρύσσει Δω¬ 
ρητές, Ευεργέτες του ΚΕ.Π.Ο., είτε εν ζωή, είτε μετά θά¬ 
νατον. 

Δωρητές ανακηρύσσονται οι προσφέροντες στο 
ΚΕ.Π.Ο. ποσόν 1.000 ευρώ έως 3.000 ευρώ. Ευεργέτες 
από 3.000 ευρώ έως 5.000 ευρώ. Μεγάλοι ευεργέτες από 
5.000 ευρώ και άνω. 

Δωρητές δύνανται να ονομάζονται από το Διοικητικό Συμ¬ 
βούλιο και πρόσωπα, τα οποία προσέφεραν σε αυτό άλλες 
εξαιρετικές Υπηρεσίες. Τα ονόματα των Μεγάλων Ευεργε¬ 
τών δύνανται να αναγράφωνται σε μαρμάρινη πλάκα, αναρ- 
τώμενη σε κατάλληλο χώρο στο κτίριο του ΚΕ.Π.Ο. 

Άρθρον11 
Τηρούμενα Βιβλία 

Το ΚΕ.Π.Ο. τηρεί τα επόμενα βιβλία: 

1. Βιβλίο κτηματολογίου, στο οποίο καταχωρείται η κι¬ 
νητή και ακίνητη περιουσία του. 

2. Βιβλίο Πρωτοκόλλου. 

3. Βιβλίο Αποφάσεων του διοικητικού συμβουλίου 
(Πρακτικών). 

4. Βιβλίο Αποθήκης. 

5. Βιβλίο Ταμείου (Εσόδων Εξόδων). 

6. Στέλεχος τριπλοτύπων αποδείξεων εισπράξεων και 

7. Στέλεχος διπλοτύπων ενταλμάτων πληρωμής. Τα 
ανωτέρω πρέπει να φέρουν ιδίαν αρίθμηση το καθένα κα¬ 
τά φύλλο και να είναι θεωρημένα στο τέλος και πριν από 
τη χρήση τους από την Ιερά Μητρόπολη Αττικής. 

Άρθρον12 
Έλεγχος του ΚΕ.Π.Ο. 

Οικονομικός και κάθε άλλος έλεγχος διενεργείται από 
την Ιερά Μητρόπολη Αττικής σύμφωνα με τις κείμενες 
διατάξεις. 

Άρθρον13 
Διάλυση του ΚΕ.Π.Ο. 

Το ΚΕ.Π.Ο. δύναται να διαλυθεί μετά από ομόφωνη και 
αιτιολογημένη πρόταση του Διοικητικού Συμβουλίου με 
την παρουσία όλωντων μελώντου και απόφαση της Διαρ¬ 
κούς Ιερός Συνόδου. Στην περίπτωση αυτή η κινητή και 
ακίνητη περιουσία του ΚΕ.Π.Ο. παραμένει στην Ιερά Μη¬ 
τρόπολη Αττικής, η οποία υποχρεούται να τη χρησιμοποι¬ 
ήσει για παρεμφερή σκοπό κατά την απόλυτη κρίση του 
Μητροπολίτου Αττικής. 

Άρθρον14 

Τροποποίηση του Κανονισμού 

Ο παρών κανονισμός τροποποιείται με απόφαση του Δι¬ 
οικητικού Συμβουλίου του ΚΕ.Π.Ο. Η πρόταση και η από¬ 
φαση του λαμβάνεται με πλειοψηφία τεσσάρων τουλάχι¬ 
στον μελών του Συμβουλίου και υποβάλλεται στη Δ.Ι.Σ. 
για έγκριση και δημοσίευση. 

Άρθρον15 

Εσωτερικός Κανονισμός 

Με εσωτερικό Κανονισμό ο οποίος θα εκπονηθεί από 
το Διοικητικό Συμβούλιο και θα εγκριθεί από τη Δ.Ι.Σ., θα 
καθορισθούν όλα τα θέματα που δεν περιλαμβάνονται 
στον κανονισμό αυτό όσα αφορούν τα λοιπά θέματα και 
κάθε άλλη λεπτομέρεια που αφορά τη διοίκηση του 
ΚΕ.Π.Ο., τον τρόπο τήρησης των σχετικών βιβλίων, τις 
προϋποθέσεις παροχής υπηρεσιών και αγαθών ως και 
κάθε άλλο θέμα, που ανάγεται στην εύρυθμη λειτουργία 
του ΚΕ.Π.Ο. 


Άρθρον16 

Ίδρυση Παραρτημάτων 

Με πρόταση των Εκκλησιαστικών Συμβουλίων των Ιε¬ 
ρών Ναών της Ιερός Μητροπόλεως Αττικής και με έγκρι¬ 
ση του διοικητικού Συμβουλίου του ΚΕ. Π. Ο. επιτρέπεται η 
ίδρυση Παραρτημάτων σε Ενορίες της Ιερός Μητροπό¬ 
λεως Αττικής. Τα της λειτουργίας των παραρτημάτων αυ¬ 
τών ρυθμίζονται ανάλογα προς τη λειτου ργία του ΚΕ. Π. Ο. 

Άρθρον17 

Κάθε θέμα το οποίο ανακύπτει κατά την εφαρμογή του 
παρόντος και δεν προβλέπεται ρητά απ’ αυτόν, ρυθμίζε¬ 
ται με απόφαση του Διοικητικού Συμβουλίου, εκτός αν 
απαιτείται κανονιστική ρύθμιση οπότε ψηφίζεται Κανονι¬ 
σμός συμπληρωματικός του παρόντος. 

Άρθρον18 

Ισχύς του Κανονισμού 

Η ισχύς του παρόντος αρχίζει από τη δημοσίευση του στην 
Εφημερίδα της Κυβερνήσεως και το Περιοδικό «ΕΚΚΑΗΣΙΑ». 

Άρθρον19 
Κάλυψις δαπάνης 

Από τις διατάξεις του Κανονισμού αυτού προκαλείται 
δαπάνη σε βάρος του προϋπολογισμού του νομικού προ¬ 
σώπου της Ιερός Μητροπόλεως Αττικής, το ύψος της 
οποίας δεν δύναται να προσδιορισθή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,13 Ιανουάριου 2005 
Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




